
Tyrinėti Sokrato mokslą, išdėstytą 
pasikalbėjimuose—dialoguose taip, kaip jis 
pats jį teikė, reiškia ne tik šviesti savo 
protą tiesos šviesa, bet ir stiprinti savo 
sielą galutinio tiesos laimėjimo tikėjimu, 
įgyti dievišką dovaną tapti šviesos apaš- 
talu, pasiryžusiu viską jai paaukoti, ir 
pirmiausia—patį save. 

Bielinskis. 


' 


Platonas, Aristono ir Periktionos sūnus, gimė Atėnuose 
427 m. prieš Kristų. Iš motinos pusės jis buvo pragarsėjusio 
Solono ainis, iš tėvo — karaliaus Kodro. 


Platono jaunystės laikais Atėnai pasiekė aukščiausio savo 
klestėjimo laipsnio; „čia tais laikais veikė pragarsėję literatūros, 
meno ir mokslo milžinai. Jaunutį Platoną žavėjo Fidijo ir Po- 
liklėto kūriniai, jis gėrėjosi Sofoklo ir Euripido tragėdijomis, 
Aristofano ir Menandro komedijos suteikdavo jam nemaža 
malonumo, rimti Tukidido ir Ksenfonto raštai lavino jo protą 
ir auklėjo gero piliečio jausmus. Didžiausios tačiau jo gyve- 
nimui ir brendimui reikšmės turėjo pažintis su Sokratu, kurs 
per paskutinį savo gyvenimo dešimtmetį buvo Platonui vyriau- 
sias mokytojas ir artimiausias draugas. 


Sokratui mirus, Platonas nebegalėjo ilgiau gyventi Atė- 
nuose, kur viskas sukeldavo jame brangiausio žmogaus atsimini- 
mą, o žiaurių teisėjų, nusikračiusių įkyraus priešo, ramus ir 
sotus gyvenimas neduodavo jam pamiršti padarytos jo moky- 
"tojui skriaudos. Platonas pasitraukė iš Atėnų. Kurį laiką gy- 
"veno pas savo draugą Euklidą Megaroje, kur uoliai studijavo 
filosofiją; tačiau gyvo Sokrato žodžio negalėjo jam atstoti jo- 
kios filosofinės sistemos, teikiamos mokyto Euklido. Platonas 
keliauja į Italiją, tikėdamasis išgirsti gyvą žodį iš tenykščių 
filosofų. Čia Platoną dideliai paveikia pitagoriečių mokslas, 
sumaniai skelbiamas Archito, Timėjo ir Eudokso. Čia Plato- 
nas padidino savo žinias matematikos ir fizikos srityse. Su- 
"Žavėtas berybėmis matematikos galimybėmis, keliauja į Kirė- 
ną pas garsųjį matematiką Teodorą; ten kiek pabuvęs, traukia 
į Egiptą, kurs buvo dar palaikomas daugelio mokslų šaltiniu. 

Bet ir abstraktūs mokslai nebepatenkina Platono: jį ste- 
bina ir domina gamtos stebuklai, kuriems tirti Platonas ke- 
liauja į Siciliją; čia jis susipažįsta su turtinga šios šalies gamta, 
mokosi geologijos, tyrinėja ugnikalnio išsiliejimą. Sicilijoje 
Platonas bando skelbti savo jau stiprėjančias filosofines pa- 
žiūras, bet Sirakuzų tironas Dionizas mato iš čia pavojaus sa- 
vo valstybės imperialistinei tvarkai, įsako suimti Platoną, yra 
net pasiryžęs nubausti drąsųjį filosofą mirtimi. Platono drau- 
gams užsistojus, Dionizas pakeitė savo nusistatymą ir atidavė 
filosofą, kaipo belaisvį, Spartos pasiuntiniui, kurs įsakė nuga- 
benti jį į Eginą, žinomą anuomet vergų prekybos centrą; čia 
Platonas parduodamas vergų rinkoje. Bet atsirado vienas 
geras kirenietis, išpirko filosofą ir suteikė jam progą grįžti i 
tėvynę (388 m.). 


Aplankęs įžymesnes kultūrinio pasaulio vietas, sustiprinęs 
dvasią ir kūną, Platonas imasi dabar ramaus mokymo darbo, 
kurį dirba iki savo mirties (347 m.), tik dveitą kartų pasitrauk- 
damas iš Atėnų dviem kelionėm į Siciliją, pas savo draugą 
Dioną. Grįžęs į tėvynę, Platonas įkūrė Atėnuose prie Akade- 
mo gimnazijos aukštąją filosofijos mokyklą, kurioje dėstė savo 
mokslą dialogų ir paskaitų pavidalu. Savo dialoguose Platonas 
apibūdino Sokrato mokslą. Vyriausias dialogų asmuo — So- 
kratas, kurio lūpomis Platonas skelbia tiek paties Sokrato tiek 
ir savo mintis. 


Liekis mail 


„Sokrato apologija" yra vienas iš pirmųjų Platono kūrinių. 
Šitame savo veikale filosofas stengiasi pateisinti Sokratą jo 
bendralaikių akyse. Veikalo turinį sudaro Platono pakartota 
kalba, kuria Sokratas gynėsi teisme nuo neteisingų kaltinimų, 
iškeltų prieš iį io priešininkų, labiausiai Melėto, Anito ir Liko- 
no. Čia Sokratas kaip ir daro savo ilgo gyvenimo ir darbo 
įvykių santrauką, įrodinėdamas, kad visas jo gyvenimas ne tik 
neigia iškeltus prieš jį kaltinimus, bet gali būti laikomas net 
geradarybe valstybei; todel jis turėtų teisės tikėtis ne mirties 
bausmės, bet garbės vietos pritanėjuje, nors ir mirtis nežada 
jam nieko bloga. 


Be to, šitame veikale teisingai apibūdinamas pats Sokrato 
asmuo bei jo gyvenimas intelektualiniu, moraliniu ir politiniu 
žvilgsniais. Paprastas bei teisingas Sokrato gyvenimo ir dar- 
bo atvaizdavimas teikia jo žodžiams didžiausios įtikinamos ga- 
lios ir nieku verčia visus tuos kaltinimus, kurie buvo iškelti 
prieš Atėnų dorovės mokytoją. 


„Sokrato apologija“, visai patenkindama svarbesniuosius 
klasikinės retorikos reikalavimus, ne be pagrindo ilgą laiką bu- 
vo palaikoma teismo įsakos pavyzdžiu. 


399 m. trys Atėnų piliečiai, nepripažintas poetas Melėtas, 
pralobęs odininkas Anitas ir nevykęs oratorius Likonas buvo 
padavę teismui skundą) šitokio turinio: 


Šiuo skundžia po priesaika Melėtas, Melėto sūnus iš 

Pito, Sokratą, Sofronisko sūnų iš Alopėkų: nusikalsta So- 

kratas, dievų, kuriuos pripažįsta valstybė, nepripažinda- 

mas, o kitas naujas dievybes įvesdamas; nusikalsta dar ir 
jaunuolius tvirkindamas. Bausmė — mirtis. . 

Tardymui pasibaigus, buvo pagamintas kaltinamasis aktas, 

ir byla buvo atiduota prisiekusiųjų teisman. Sokratas pasi- 


—- 


1) Skundo tekstas dar II-me po Kr. šimtmetyje buvęs palaikomas Atėnų 
archive prie Kibelės šventyklos. 

ryžo gintis pats, nesikreipdamas į gynėją, kurį, einant įstaty- 
mais, turėjo teisę pasikviesti. 
Sokrato kalbos paskirstymas dalimis atrodo šitaip: 


Pirmoji dalis: 1—24 sk. 
Ik 


Pareikšdamas, kokiu būdu įis mano gintis nuo savo .kal- 
tintojų, Sokratas sako, kad įo kalba būsianti kasdienė, paprasta, 
bet užtat teisinga. Prašo teisėjų kreipti dėmesio tik į tai, ar 
jis tiesą kalba ar ne. 


II. 


A. Kaltintojų paskirstymas į dvi rūši: pirmuosius, arba se- 
nesniuosius, kurių jis patsai nepažįsta, ir antruosius, arba vė- 
lesniuosius, tikruosius kaltintojus Melėtą, Anitą ir Likoną, ku- 
rie įteikė teismui "formalų prieš jį skundą. (2 sk.). 


B. 1) Sokratas ginasi nuo tų kaltintojų, kurie jau senai dergia 
jį žmonių akyse, įtardami del dangaus ir žemės tyrinėjimo; 
be to, Sokratas tiesą verčiąs melu, o melą perstatas kaip tiesą. 
Remdamasis teisme esančių piliečių liudijimais, Sokratas atre- 
mia visus tuos kaltinimus. Nagrinėdamas klausimą, iš kur galėjo 
atsirasti tokios apkalbos, Sokratas prieina išvadą, kad vieninte- 
lė smeižtų priežastis yra piliečių neapykanta, kurią jis užsitraukė 
visai pripuolamai: Delfų dievui pripažinus jį išmintingiausiu 
žmogumi, Sokratas, nelaikydamas save tokiu ir norėdamas iš- 
aiškinti sau šitą dievo pasakymą, ėmė lankyti visus Atėnų 
visuomenės luomus, tikėdamasis rasti žmogų išmintingesnį už 
save; atradęs, kad žmonės, laiką save išmintingais, visai nėra 
tokie, padarė išvadą, kad tikra išmintis gali būti tik žmogaus 
siekimų tikslas, bet ne' jo nuosavybė, o tiesiogine prasme iš- 
mintis priklauso vienam Dievui. Iškeldamas aikštėn kitų ne- 
apsišvietimą, jis ir sužadino prieš save didelę neapykantą. 


Be to, kitą neapykantos priežastį Sokratas įžiūri tą, kad 
jauni jo mokiniai, dažnai iįį pamegdžiodami, patys imasi tirti 
kitus; darydami tokius bandymus, įie sutinka daug žmonių, 
kurie, dėdamiesi daug ką išmaną, maža arba ir visai nieko ne- 
išmano; tai jiems paaiškinus, pyksta, tik ne ant įo mokinių, 
bet ant paties Sokrato, laikydami jį įaunuomenės tvirkintoju. 

2) Sokratas nagrinėja Melėto, Anito ir Likono skundą. Jų 
kaltinimas turi du pagrindiniu punktu: a) Sokratas tvirkina 
jaunuolius, b) nepripažįsta dievų, kuriuos pripažįstanti valstybė. 


a) Paklaustas, kas daro jaunuolius geresniais, Melėtas nu- 
rodo įstatymus, paskui teisėjus ir Tarybos narius, galiausiai 
visą tautą, tik Sokratą išskyrus. Suprasdamas tokią išvadą 
esant be pagrindo ir perdėm klaidingą, Sokratas nelaiko reika- 
linga atitaisyti Melėtą, tik su ironija pastebi, kad Atėnų jaunuoliai 
turėtų būti be galo laimingi, jei tik vienas jis juos tvirkintų, o 
visi kiti piliečiai darytų geresniais. Be abejonės, maloniau 
gyventi geresniųjų piliečių tarpe, negu blogesniųjų, nes geri 
daro savo artimiems gera, o blogi—bloga; todel Sokratas 
veiktų pats prieš save, jei sąmoningai tvirkintų savo tautiečius. 
Taigi Sokratas arba visai netvirkina įaunuomenės, arba tvir- 
kina nesąmoningai, ir tuo atveju jis turi būti ne teisiamas, bet 
tik įspėtas. 


b) Eidamas prie antrojo kaltinimo punkto, Sokratas įrodi- 
nėja, kad jis visai ne bedievis, nes pripažįsta „demonus“, kurie 
yra arba dievybės, arba dievų vaikai; o tikėdamas į dievų 
ainius, jis negali netikėti į pačius dievus; juk pripažįstant kokių 
kūrinių buvimą, būtų nesąmonė neigti pačių kūrėjų buvimą 
(3—15 sk.). 


C. Sokratas pareiškia teismui, kad jis yra pasi- 
ryžęs ir ateity gyventi taip, kaip gyveno iki šiol: dievui 
liepiant, kelti aikštėn ir šalinti visuomenės ydas; labiau klausyti 
dievo, negu Žmonių, nes jis yra tam pašauktas, kad rodytų 
žmonėms dorybės kelią, neatsižvelgiant į tai, kas jį už tai ištiks. 
Toks buvo jo gyvenimo tikslas iki šiol, toks bus ir toliau, jei 
išeis iš teismo pateisintas. Šitą dievo tarnystę eidamas, jis 
neturėjo laiko pasirūpinti savo namais, bet visai to nesigaili; 
taip pat neturėjo jis laiko bei noro eiti bet kurias valstybines 
pareigas: trumpą laiką dalyvavęs valstybiniame gyvenime savo 
kailiu patyrė, kaid, einant kokias nors atsakomingas pareigas, 
labai greit galima pražūti, įei žmogus nėra pasiryžęs elgtis ne- 
teisingai ir pataikauti blogiems palinkimams. Niekuomet nebū- 
damas niekeno mokytojas, nedraudė tačiau norintiems klausytis 
jo pasikalbėjimų.  Ginčydamas iškeltą prieš jį kaltinimą, kad 
tvirkinąs įaunuomenę, Sokratas nurodė daugelį savo klausytojų 


ir jų giminių, esančių čia pat teisme, kurių nė vienas nekaltino 
jį del savo giminaičių tvirkinimo. 
III. 

Savo apsigynimo pabaigoje Sokratas nurodo, kad įis nelaiko 
reikalinga griebtis paprastai teismuose vartojamųjų gynimosi 
priemonių: nesistengia paveikti teisėjų jausmus, su ašaromis 
maldaudamas pasigailėjimo, nurodydamas vargingą šeimos 
padėtį, prižadėdamas pasitaisyti. Tokios scenos nepritinka 
nei jam nei kam kitam: jos tik žemina Žmogų ir nesuteikia 
garbės valstybei. 


Antroji dalis: 25—28 sk. 


Balsavimui pasibaigus, Sokratas naudojasi teise pasiūlyti 
sau bausmę, bet, nepripažindamas save kaltą, siūlo sau ne baus- 
mę, tik garbingą išlaikymą pritanėiuje valstybės lėšomis. 
Tačiau, kadangi įis jau nusmerktas, o nuteistieji dovanų ne- 
gauna, sutinka sumokėti nedidelę pabaudą, pav. vieną sidabro 
miną (apie 120 litų). Jei tokia suma būtų per maža, jo draugai 
sutinka sumokėti už iį 30 minų. 


Trečioji dalis: 29—33 sk. 


Antro balsavimo rezultatams paaiškėjus, Sokratas pa- 
reiškia teisėjams, kad jie, atimdami gyvybę nekaltam žmogui, 


be reikalo užsitraukė ant savęs savo neprietelių nepasiten- 


kinimą: pakaktų kiek palaukti, ir jis, senas būdamas, išva- 
duotų juos nuo nemalonumų, savaime pasimirdamas. Pasmer- 
kimas įvykęs ne del pasiteisinimų stokos, bet del stokos 
akiplėšiškumo panaudoti visokias išsigelbėjimo priemones. 
Kreipdamasis į jį pasmerkusius teisėjus, pranašauja jiems, 
kad netrukus po jo mirties atsiras kaltintojų, kuriuos jis, be- 
gyvenklamas, sulaikydavo, ir kurie smerks juos už neteisingą 
sprendimą.Paskui kreipiasi į teisėjus, kurie balsavo įo naudai, pa- 
treikšdamas, kad mirtis lemia jam vien gera, nes tas jo išvidinis 
balsas, kurs visuomet įspėdavo įį ketinant padaryti ką nors 
negera, dabar tyli. Pareiškęs savo nuomonę apie mirtį, prašo 
teisėjus elgtis su jo vaikais taip, kaip iis elgėsi su piliečiais, 
būtent, drausti juos, pastebėjus, kad iie elgiasi nedorai. 


VERTIMAS. 

I. Kokį jums, piliečiai, padarė įspūdį mano kaltintojai, ne- 
žinau: juk ir aš pats, jų beklausydamas, beveik užsimiršau: 
taip įtikinamai kalbėjo. Tačiau, atvirai sakant, teisybės iš 
jų neteko man girdėti. Bet iš to, ką jie čia taip daug primelavo, 
mane ypač nustebino viena, būtent, tas jų pasakymas, įog 
turite saugotis, kad jūsų neapgaučiau, nes aš puikiai mokąs 
kalbėti. O kad jie nesigėdino taip sakyti, atrodė man didžiau- 
siu jų begėdiškumu, nes aš tuoj iš pagrindo sugriausiu šitokį 

„jų tvirtinimą, kai pasirodys, įog visai nemoku kalbėti. Tiktai 
galimas daiktas, kad jie vadina geru kalbėtojų tokį žmogų, 

"kursai sako teisybę. Jei jie iš tikrųjų taip mano, tai ir aš 
sutikčiau su tuo, kad esu oratorius, tik... ne jų plauko. 


Taigi jie, kaip sakau, nepasakė nė vieno teisingo žodžio; 
jūs tik iš manęs sužinosite visą teisybę. 


Tik rimtai, prisiekiu Diju, piliečiai: išgirsite ne tokias 
kalbas, kaip šitos jų, posakiais bei žodeliais pagražintas ir pa- 
puoštas, bet išgirsite paprastą kalbą ir tokius žodžius, kurie 
pirmieji ateis galvon. Aš bent esu tikras, kad tai, ką sakau. 


kiss a 


(auno T2rpdlooaz!5js 
Kunigų Sensarijos 
į BIBLIGTEKĄ | 


2 


28 — 


yra teisinga, ir nė vienas iš jūsų tenesitiki kitką iš manęs iš- 
girsti. Juk man, be abejonės, ir netiktų, piliečiai, kad aš, tokio 
amžiaus susilaukęs, kaip vaikas eičiau į teismą kalbas kalbėti. 
Bet iš tikrųjų, labai prašau ius, piliečiai, ir meldžiu: jei išgirsite 
mane teisinantis tais pačiais žodžiais, kuriais, paprastai, kalbu 
ir aikštėje prie pardavėjų stalų, kur daugelis iūsų yra mane 
girdėję, ir kitur kur, nesistebėkit ir nekelkit del to triukšmo.. 
Juk taip yra. Dabar aš pirmą kartą atsidūriau teisme, turė- 
damas per septyniasdešimt metų amžiaus. Taigi man tiesiog į 
yra svetima čionykštė kalba. Todel, kaip kad įei būčiau koks 
svetimšalis, jūs, be abejonės, atleistumėt, įei tokia kalba ir 
tokiu būdu kalbėčiau, kaip esu pripratęs nuo kūdikystės; lygiai 
taip ir dabar prašau įūsų teisingumo, taip bent man tai atrodo, 
kad nepyktumėt už mano kalbėjimo būdą, ar bus jis geresnis 
ar blogesnis, bet žiūrėtumėt vien tik to ir kreiptumėt dėmesį: 
tik į tai, ar teisingai kalbu ar ne. Juk taip turi elgtis 
teisėjas, o kalbėtojas—sakyti teisybę. 


II. Taigi pirmiausia turiu teisę gintis, piliečiai, nuo pirmo 
melagingo manęs kaltinimo ir nuo pirmųjų skundikų, o paskui: 
nuo antrojo ir antrųjų. Juk mane daugelis skundė įums nuo 
senai, jau kelinti metai, o teisybės tai nieko nesakė; anų aš 
daugiau bijau, kaip šitų su Anitu, nors ir šitie baisūs žmonės. 


Tačiau anie baisesni, piliečiai; jie daug ką iš jūsų, kaip 
vaiką, imdavo pas save, įtikinėdavo ir neteisingai skųsdavo 
mane, kad yra koks tai Sokratas, vyras išmintingas, ir apie 
žvaigždes nusimanas, ir kas yra po žeme viską ištyręs, ir iš 
silpnesnio posakio daras stipresnį'). 


Piliečiai, anie tai, kurie apie mane panašias kalbas pa 
skleidė, yra mano baisūs kaltintojai, nes kas girdi, tas mano, 
kad panašūs tyrinėtojai net į dievus netiki. Galų gale, toki 
kaltintojų yra daug, ir jau ilgą laiką kaltina; be to, kalbėjo jum 
dar tokiame amžiuje, kuriame jūs lengviausiai galėtumėt pati 
kėti, vaikai būdami, o kai kurie iš jūsų net kūdikiai, tiesiog u 
akių kaltino, kai nebuvo, kas teisinasi. 


1) Neteisybę perstatyti kaipo teisybę. (Causa inferior dicendo fieri sup 
rior potest. Cic. Brut. 8). 

O visų keisčiausia yra tai, kad net jų pavardės nežinomos, 
ir negalima paskelbti, nebent kas iš jų pripuolamai yra kome- 
dijų rašytojas. Visi gi tie, kurie iš pavydo priplepėjo įiums ne- 
būtus daiktus, lygai kaip ir tie, kurie, patikėię, kitus sukelia 
prieš mane, — yra man visai nepasiekiami: jų negalima nei 
į teismą pakviesti, nei įtikinti kurį nors iš jų; lieka tik vien, 
tarsi su šešėliais. kovoti: teisintis. niekam nedarant priekaištų. 


Taigi teikitės ir jūs pripažinti, kad yra, kaip sakau, dve- 
jopų mano kaltintojų: vieni tai tie, kurie ką tik pareiškė savo 
kaltinimą, o kiti—anksčiau, apie kuriuos sakau, ir sutikite, kad 
prieš anuos man reikia pirma teisintis. Juk ir jūs pirma iš- 
klausėt anuos kaltinant, ir daug daugiau, kaip tuos, kurie vė- 
liau. Tiek to. 


Taigi reikia teisintis, piliečiai, ir mėginti su šaknimis iš- 
rauti blogą apie mane nuomonę, kurią jūs ilgą laiką turėjote. 
Ir reikia tai atlikti tokiu trumpu laiku! Aš bent norėčiau, kad 
tai įvyktų, jei tai būtų ir jūsų ir mano naudai, ir įei savo pasi- 
teisinimu kiek laimėsiu. Manau, kad tai sunku, ir visai man 
aišku, kaip tat yra. Tačiau šita byla teeinie taip, kaip dievui 
patinka. O įstatymo reikia klausyti ir teisintis. 


III. Taigi išnagrinėsime iš pradžios, kas čia toks per kalti- 
nimas, iš kurio susidarė apie mane paskala, o; Melėtas, patikė- 
jęs jai, parašė ant manęs šitą skundą. Tiek to. Tai ką gi 
pasakojo šmeižikai? Reikia čia perskaityti ių kaltinamąjį 
raštą, kaip ir kokių tikrų kaltintojų: Sokratas nuside- 
da įstatymams ir blogai elgiasi, tyrinėda- 
mastai, kasyražemėjebeidanguje,išsilpnes-. 
nio posakio darydamas stipresnį ir kitus 
to paties mokydamas. 


Toks maž daug jų kaltinimas. Juk ir jūs patys 
beveik "tą pat matėte Aristofano komedijoje!) kaip 


!) Aristofanas (450—388?), įžymiausias graikų komedijų rašytojas, 
„vienoje savo komedijoje, „Debesys“ (pirmą kartą pastatyta 423 m.), piktai pa- 
šiepia sofistų mokslą, klaidingai palaikydamas Sokratą jų atstovu. Šioje kome- 
dijoje Sokratas rodomas publikai pakabintame krepšy, kurs supasi ore. Senio. 

ten koks tai Sokratas supasi, sakydamas, kad oru 
vaikščioja, ir: daug kitų niekų plepėdamas, kurių visai 
nesuprantu. Ir aš nesakau taip, norėdamas paniekinti tokį 
žinojimą, jei kas nusimano panašiuose dalykuose. (Kad tik 
Melėtas del šito vėl nepatrauktų manęs į teismą!). Bet man 
tokie klausimai, piliečiai, visai nerūpi. Tai net gali paliudyti 
daugelis jūsų, ir manau, kad jūs vienas kitam tai paaiš- 
kinsite ir pasakysite, bent tie jūsų, kurie kada nors girdėjote 
mane kalbant. O tokių yra daug įūsų tarpe. Taigi pasakykite 
kits kitam, ar yra kas jūsų kada nors girdėjęs, kad bent kiek 
būčiau kalbėjęs apie panašius dalykus. Ir iš to galėsite spręsti, 
kad ir visa kita, ką pasakoja apie mane žmonės, yra lygiai 
melaginga. 


IV. Bet juk nieko tokio nėra, ir jei girdėjote iš ko nors 
mane apsiimant auklėti žmones ir iš to uždarbiaujant, tat ir 
tai netiesa. Nors man tai ir labai patinka, jei kas nors mokėtų 
auklėti žmones, kaip, pav., Gorgijas iš Leontinų, Prodikas iš 
Keo salos ir Hipijas iš Elidės'). Juk kiekvienas jų, piliečiai, 
lankydamas sakytąsias valstybes, prikalbinėja jaunuolius, 
kurie gali dykai naudotis patarimais kurio nors iš savo tautic- 
čių, kad ii pamestų anas draugijas ir bendrautų su iais, mo- 
kėdami jiems pinigais ir, be to, dar dėkingumu. 


Tai dar ne viskas: yra čia kitas mokytas vyras, iš Paro 
salos, apie kurio atvykimą dabar sužinojau, pripuolamai su- 
tikęs žmogų, kurs vienas sumokėjo sofistams daugiau pinigų, 
negu visi kiti drauge,—-Kaliją, Hiponiko sūnų. Taigi paklausiau 

Strepsiado paklaustas, ką jis čia daro, Sokratas atsako, kad oru vaikščioja ir 
svarsto apie saulę. 

2 Gorgijas iš Leontinų (Sicilijoje, 487—379?), sofistas. Pasižymėjo 
savo kalbingumu, 

Prodikas iš Keo salos, gim. apie 470, sofistas. Iigą laiką gyveno 
Atėnuose, dėstydamas retorikos mokslą. Pasižymėjo savo padorumu ir darbštumu. 
Jo pamokomis ir patarimais naudojosi Euripidas, Sokratas, Ksenofontas ir kt. 

Hipijas iš Elidėš, gim. apie 460 m., sofistas, plačiai (bet negiliai) | 
išsilavinęs, astronomijos, matematikos, istorijos, kalbos ir literatūros Žinovas, 
Nusimanė ir amatų srity. Pasižymėjo savo peiktinu gobšumu, apie kurį mini 
Platonas viename savo dialoge (Hipias Meidzon). 

jo—(iis turi du sūnu): „Kalijau“, sakau, „jei tau vietoje sūnų 
būtų gimę du kumeliuku ar veršiuku, turėtumei jiems surasti 
ir pasamdyti vedėją, iš kurio galima būtų tikėtis, kad jis iš- 
augins gražius ir gerus gyvulius su jiems tinkamomis geromis 
savybėmis. Ir tai būtų koks nors arklių augintojas ar žemdir- 
bys. Bet dabar, kadangi tavo vaikai yra žmonės, kokį rengiesi 
pasamdyti jiems auklėtoją? Kas taip nusimano, kaip reikia 
auklėti žmogų ir pilietį? Manau, kad apie tai galvojai, nes 
turi sūnus. Ar yra, sakau, kas nors toks, ar nėra?“ „Žinoma 
yra“, sako jis. „Kas gi toks“, sakau, „iš kun ir kiek ima už 
mokslą"? „Evėnas') ", sako, „Sokratai, tas, kurs iš Paro salos; 
ima penkias minas“ »2 Laimingas tas Evėnas, pamaniau sau, 
jei jis iš tikrųjų turi tokį mokslą ir taip nebrangiai ima už jį, 
Aš ir pats galėčiau didžiuotis ir riesti nosį, jei tiek mokėčiau. 
Bet aš tokio mokslo neturiu, piliečiai. 


V. Taigi, gal būti, kas nors iš jūsų pertrauks mano kalbą 
ir paklaus: „O tavo, Sokratai, koks, pagaliau, užsiėmimas ? 
Iš kur atsirado šitokios paskalos apie tave? Iš tikrųjų, juk ne 
todel susidarė tokios kalbos ir tokie gandai, kad tu nieko ypa- 
tingo neveikei, palyginant su kitais piliečiais. Taigi pasakyk 
mums, kur čia galas, kad ir mes tavo byloje nepasielgtume 
neapgalvotai“. 


Kas taip kalba, kalba teisingai, kaip man rodos; aš gi pa- 
sistengsiu jums įrodyti, kas, pagaliau, yra tai, kas man suteikė 
tokį vardą, ir iš kur pasklydo tokios paskalos. Taigi klausykit. 


Vienam kitam iš jūsų, gal būti, pasirodys, kad juokus 
krečiu; tuo tarpu būkite tikri, pasakysiu jums visą teisybę. 
Juk aš, piliečiai, įgijau tokį vardą vien del kokios tai išminties. 
O kokios gi išminties? Galimas daiktas, kad del tokios, kuri yra 
žmonių išmintis. Tokią išmintį iš tikrųjų ir aš, rodos, turiu. 
O tie, apie kuriuos ką tik kalbėjau, tie, galimas daiktas, turi 
kokią tai didesnę išmintį, negu žmonių išmintis, arba—pats 
jau nebežinau, kaip ją pavadinti. Aš bent tokios didesnės iš- 


5 Evėnas-—graikų poetas iš Paro salos, Čia perstatomas sofistu. 
*) Mina— piniginis vienetas (apie 120 litų). 

minties visai nežinau, o kas mane tuo įtaria, meluoja, norėda- 
mas mane apkalbėti. 


Tik, piliečiai, nemurmėkite ant manęs, jei net jums pa- 
sirodys, kad kalbu, nepaprastus žodžius vartodamas. Juk 
vartosiu ne savo žodžius, kuriuos čia sakysiu, bet keno tai, 
kuriam galima tikėti, ir kurs juos pasakė. O savosios išmin- 
ties, jie iš tikrųjų kokia yra ir kokia, liudytoju pristatysiu jums. 
Delfų dievą. 


Pažįstate gal Chairefontą? Tai mano draugas nuo jaunų 
dienų, ir daugelis jūsų jį gerai pažįsta: jis ir bėgo tada drauge 
ir grįžo kartu su jumis'). Gerai žinote, koks buvo Chairefontas, 
koks uolus visur, kur tik tekdavo jam veikti. Taigi, kartą 
jis atvyko tarp kitko į Delius, kur išdrįso paklausti orakulą 


apie tai, ir, kaip sakau, —nemurmėkit, piliečiai! paklausė tada 
tiesiog, ar būtų kas išmintingesnis už mane. Pitija atsakė, 
kad išmintingesnio nėra. Ir apie tai jums čia paliudys jo brolis, 
kadangi anas jau pasimirė. 


') Turima galvoj 404 metai, kada vadinamieji „trys dešimtys“ paėmė 
valdžią į savo rankas, o demokratų partijos atstovai, prie kurių priklausė ir 
Chairefontas, turėjo pasitraukti iš tėvynės. 

VI. Pagalvokite, kodel taip sakau. Noriu įrodyti, iš kur 
atsirado apie mane paskala. Nes aš, išgirdęs tai, ėmiau taip 
sau galvoti: ką gi reiškia šitie dievo žodžiai, ir ką iis čia turi 
galvoj? Juk aš iš tikrųjų visai nesijaučiu esąs koks tai iš- 
minčius. Taigi kokia, pagaliau, prasme vadina jis mane iš- 
mintingiausiu? Be abejonės, įis nemeluoja: tai jam visai ne- 
pridera. Ilgą laiką nežinojau, ką jis čia sako; paskui tik su 
“ dideliu vargu pradėjau tai suprasti, taip maž daug tyrinė- 
dc mas: 


Nuvykau pas vieną iš tų, kurie yra laikomi išminčiais, kad 
tenai greičiau, negu kur kitur, įrodyčiau orakului, jog jis klys- 
ta, ir įtikinčiau jį, kad štai šitas yra išmintingesnis už mane, 
o tu pasakei, kad aš. Tėmydamas į;—pavardės neturiu jokio 
reikalo minėti, o buvo tai vienas iš valdžios žmonių (tokio 
bent, man iį bandant, padarė įspūdžio, piliečiai), — taigi, 
man taip su juo kalbant, ėmė rodytis, kad šis pilietis atrodo 
išmintingas daugeliui žmonių, labiausiai gi pats sau, 0 yra..? 
Ne. Paskui stengiaus jam įrodyti, kad jis tik laiko save 
išmintingų, bet iš tikrųjų nėra toks. Na, nuo šio tai jis ir 
ėmė manęs neapkęsti, įis ir daugelis tų, kurie tada ten buvo. 


(irižęs namo, pradėjau galvoti, kad už šitą bent žmogų aš. 
“esu išmintingesnis: juk iš mudviejų nė vienas, rodos, nieko ne- 
“ Žinome apie tai, kas gražu ir gera, bet šis, nieko nežinodamas, 
mano, kad šiek tiek žino, o aš, kai nežinau, tai ir nesi- 
vaizduojų žinąs. Taigi iš tikrųjų, rodos, aš esu kiek išmintin-- 
gesnis už jį, būtent tiek, kad ko nežinau, tai ir nemanau, kad 
žinau. 


Iš tenai nuvykau pas, kitą pilietį, kurs atrodė išmintinges- 
nis, negu anas, ir vėl priėjau tokią pat išvadą. Na, ir tas 
kitas ėmė manęs neapkęsti, iis ir daugelis kitų. 


VII. Taigi, po to iau ėmiau iš eilės vaikščioti nuo vieno 
prie kito, nors aiškiai mačiau (ir tas man labai skaudėjo ir 
parūpo), kad darausi nepakenčiamas, tačiau man atrodė reika- 
linga aukščiau statyti tai, ką dievas pasakė. 


Reikia eiti toliau, suprasti dievo žodžiai, lankyti visus, 
kurie atrodo ką nors žiną. Ir, šunys žino, piliečiai, —reikia 

juk sakyti teisybę įūsų akivaizdoje, —iš tikrųjų sužinojau štai 
ką: kai taip sulig dievo nurodymu klausinėjau, tie, kurie buvo 
daugiau įgarsėię, pasirodė man be ne didžiausiais niekšais, 
kiti vėl, kurie atrodė blogesni, buvo žymiai padoresni išmin- 
tingumo atžvilgiu. 


Laikau tačiau reikalinga papasakoti įums apie savo ke- 
lionę: kokius teko man pakelti vargus, kol dievo žodis pasi- 
rcdė esąs tikras. 


Taigi, palikęs valstybės yyrus, nuvykau pas poetus, tra- 
gėdijų ir ditirambų rašytojus ir kitus, kad tenai vietoje aiškiai 
įsitikinčiau, jog esu kvailesnis už juos. Tat imdamas į rankas 
jų poemas, geriausiai, kaip man rodėsi, apdorotas, klausinė- 
jau apie tai, ką jie nori pasakyti, podraug tikėdamasis ko nors 
iš jų pramokti. Man gėda, piliečiai, pasakyti jums teisybę; 
tačiau reikia pasakyti. Taigi, trumpai sakant, beveik visi kiti, 
ten buvę, geriau nusimanydavo apie šiuos jų veikalus, negu | 
anie patys. Taigi ir del poetų trumpu laiku įsitikinau, kad tai, 
ką jie daro, ne iš jų išminties eina, bet iš kokio tai įgimto ga- | 
bumo, iš to, kad juos įkvepia dievas, kaip burtininkus ir pra- 
našus: juk ir šitie pastarieji daug gražių daiktų pripasakoja, 
patys nieko nesuprasdami iš to, ką sako. Man paaiškėjo, kad 
kaž-kas panašu darosi ir su poetais. O podraug pastebėjau, 
kad jie del tos savo poezijos laiko save išmintingiausiais ir 
kitais atžvilgiais, visai tokie nebūdami. Todel ir nuo jų pa- 
sitraukiau, manydamas, kad pralenkiu juos tuo pačiu, kuo | 
ir valdžios žmones. 


VIII. Galų gale kreipiausi į amatninkus: juk gerai Žinojau, 
kad nieko nežinau, o pas juos tikėjaus rasti daug gražių Žinių. 
Ir neapsirikau; nes jie žinojo tai, ko aš nežinojau, ir šiuo 
atžvilgiu buvo išmintingesni už mane. 


Bet, piliečiai, man pasirodė, kad ir geri amatninkai ten 
pat klysta, kur ir poetai: gerai savo amatą varydami, kiek- 
vienas jų manė, kad yra išmintingas ir visais kitais atžvilgiais, 
net' svarbiausiuose dalykuose; todel ta klaida temdė jų iš- 
mintį. Taip, kad aš, turėdamas galvoj orakulą, ėmiau pats 
savęs klausti, kas man būtų maloniau: ar pasilikti tokiu, koks 
esu, ir apsieiti be jų išminties, bet ir be jų kvailybės, ar turėti 

vieną ir kitą, kaip jie. Atsakiau ir sau ir orakului, kad man 
bus naudingiau pasilikti tokiu, koks esu. 


IX. Iš tokių tai klausinėjimų, piliečiai, atsirado daug ne- 
apykantos, ir tai baisios bei sunkios; iš čia tat kilo daug pa- 
skalų, ir tas pavadinimas, kada sako: išminčius yra! Nes tie, 
kurie klauso, visuomet mano, kad aš pats labai nusimanau 
tuose dalykuose, kuriuose įkliaudinu kitą Žmogų. 


Tuo tarpu pasirodo, piliečiai, kad dievas iš tikrųjų yra iš- 
mintingas ir per šitą orakulą skelbia, jog Žmonių išmintis yra 
menka ir beveik jokia, Ir jis, matyti, turi čia galvoj ne 
Sokratą, kaipo tokį, bet tiktai panaudojo mano vardą, imda- 
mas mane, kaipo pavyzdį. Jis, tartum, sako, kad tas iš įūsų, 
žmonės, yra išmintingiausias, kuris, kaip Sokratas, sužinojo, 
jog iš tikrųjų nieko yra vertas, kai tik paliečiama išmintis. 


Iki šiol dar to ieškau, vaikščiodamas ir žvalgydamasis, 
sulig dievo įsakymu, ir mūsų miestelėnų tarpe ir tarp svetim- 
taučių, ar nesurasiu kun kokio išminčiaus. Ir kai man tik kas 
tokiu atrodo, tuoj, dievo padedamas, aiškinu jam, kad nėra 
išmintingas. Šitas darbas nepalikdavo man laiko nei nuveikti 
valstybės gyvenime ką nors tokio, apie ką verta būtų kalbėti, 
nei pasirūpinti savais dalykais, bet del tos dievo tarnystės 
vargstu dideliam skurde. 


X. Be to, mane gera valia seka jaunuoliai, tie, kurie 
daugiausia turi atliekamo laiko, turtingųjų piliečių sūnūs; jie 
mėgsta klausyti, kaip yra kvočiami žmonės, o dažnai ir 
ipatys, mane pamegdžiodami, imasi kitus kvosti. Toliau jie. 
esu tikras, atranda didelę daugybę žmonių, kuriems atrodo, 
jog jie ką nors žino, o žino maža, arba ir visai nieko nežino. 
Iš čia tat jų kvočiamieji asmens, užuot pykę ant ių, pyksta 
ant manęs, sakydami, kad Sokratas yra paskutinis niekšas 
'ir tvirkina jaunuolius. O jei kas jų klausia, ką gi tas Sokratas 
daro ir ko jis moko,—jie, nieko nežinodami, nieko negali at- 
sakyti. Bet kad nepasirodytų sumišę, sako tai, kas papra- 
stai sakoma apie visus išminties mylėtojus: kad dangaus ir 
žemės reiškinius nagrinėja, kad negerbia dievų, kad silpnesni 
posakį verčia: stipresniu. O juk teisybės, manau, niekas ne- 
norėtų pasakyti: kad jie, nieko nežinodami,begėdiškai apsi- 

meta žiną. Todel, būdami garbės ištroškę, įsikarščiavę, o 
yra ių daug, be pertrūkio ir įtikinamai kalbėdami apie mane, 
prikimšo jūsų ausis paskalų, skleisdami jas jau nuo senai ir 
smarkiai. Iš jų tat skaičiaus puolė mane Melėtas, Anitas ir 
Likonas: Melėtas supyko už poetus, |Anitas—už amatninkus 
ir politikus'), Likonas—už kalbėtojus. 


Todel, kaip iau sakiau pradžioje, pats stebėčiaus, jei man 
tokiu trumpu laiku vyktų išdildyti jūsų širdyse šitas apkalbas. 
kurios taip labai jau išsiplatino. 


Štai jums, piliečiai, ir visa teisybė. Nieko nepaslėpiau 
nuo jūsų, nieko nenutylėjau. Tačiau, esu beveik tikras, kad 
šis mano atvirumas vėl sukelia neapykantą prieš mane. Bet 
tai kaip tik ir liudija, jog sakau teisybę, kad taip mane šmeižia 
ir kad tokios yra šio priežastys. Ir jei ar dabar, ar kiek vėliau 
Yimsite nagrinėti šitą bylą, rasite tą pat. 


XI. Taigi del to, kuo mane apskundė pirmieji mano, šmei- 
žikai, tepakanka jums šio mano gynimosi. O Melėtui, žmo- 
gui doram ir, kaip jis sako, tėvynės mylėtojui, taip pat ir 
vėlesniems savo kaltintojams pasistengsiu dabar atsakyti. 
Todel, esant kitiems kaltintojams, pažvelkime į jų skundą. 
Yra iis maž daug toks: Sokratas, sako, elgiasi ne- 
dorai, nes tvirkina įjaunuomenę ir nepri- 
pažįsta dievų, kuriuos garbina valstybė, o 
kitas, naujas dievybes prasimano. Toks tatai 
yra kaltinimas. Išnagrinėsime kiekvieną io punktą atskirai. 
Taigi sako, kad nusidedu įstatymams, nes tvirkinu jaunuolius. 
O aš, piliečiai, sakau, kad Melėtas nusideda, nes žaidžia su 
rimtais dalykais, traukia atsakomybėn žmones, neturėdamas 
tam jokio pagrindo, ir apsimeta, kad jam labai rūpi dalykai, 
apie kuriuos -jis niekuomet rimtai nėra galvojęs. O kad taip 
yra, pasistengsiu ir jums įrodyti. 


XII. Dabar eik, Melėtai, čionai ir pasakyk man: tau labai 
rūpi, kad jaunuoliai būtų ko geriausi, ar netiesa ? 
— Tiesa. 


— Na, tai dabar pasakyk tiems piliečiams, kas padaro 
jaunuolius geresniais? Aišku, kad tu Žinai: juk tau tai rūpi. Toki. 


') Ironija: odininkas Anitas užstoja politikus, 


kurs gadina, radai, kaip sakai, mano asmeny ir skundi mane, 
pašaukęs į teismą. Todel pavadink ir tokį Žmogų, kurs patai- 
so, ir pasakyk teismui, kas jis toks. Matai, Melėtai, kad tyli 
ir neturi, ką pasakyti. Ir iš tikrųjų, ar nesirodo tau, jog tai 
gėda ir geriausias paliudijmas, kad, kaip sakau, tau visai tas 
dalykas nerūpėjo. Pasakyk tat, brangusai, kas juos pataiso? 


— Įstatymai, 
— Bet ne apie tai klausiu, mano gerasai, tik: kas tai per 
"žmogus, kurs visų pirma ir juos žino, įstatymus 72 

— Šitie štai teisėjai, Sokratai. 

— Kaip sakai, Melėtai? Štai šitie moka auklėti jaunuolius 
ir padaro juos geresniais ? 

— Aišku. 

— Visi, ar tik kai kurie iš ių, o kiti ne? 

— Visi. 

— Gerai sakai, prisiekiu Hera; ir daug gi tų naudingų 
piliečių! Na, bet kaip tat? O šitie štai klausytojai, jie pataiso 
ar ne? 

— Šitie irgi. 

— O ką gi Tarybos nariai? 

— Ir Tarybos nariai. 

— Bet Melėtai, be netvirkina tik jaunuolius  Visuotino 

liaudies susirinkimo nariai? Ar įie taip pat pataiso, visi? 
| — Jie irgi. 

— Na, tai jau visi, rodos, atėniečiai tobulina įaunuomenę, 
išskyrus mane; aš tik vienas ią tvirkinu. Juk taip? 

— Pirmygtinai tvirtinu. 


— Iš tikrųjų aš tavo akyse esu didelis niekšas. Bet at- 
sakyk man: ar tau rodos, kad ir su arkliais taip dalykai stovi? 
Visi žmonės arklius pataiso, tiktai vienas kas nors gadina? 
Arba visai atvirkščiai: kas nors vienas sugeba juos padaryti 
geresniais, ar labai nedaug kas—arklių žinovai, tuo tarpu kai 
"dauguma žmonių, kaip tik ima naudotis arkliais, gadina juos? 
"Ar ne taip yra, Melėtai, su arkliais ir su visais kitais sutvėri- 
mais? Iš tikrųjų, kad taip, vis viena, ar judu su Anitu sutiksite 
su tuo, ar ne. Juk tai būtų nežinau kokia didelė laimė jaunuo- 
liams, jei tik kas nors vienas juos gadintų, o kiti visi taisytų.— 
 —Bet jau, Melėtai, pakankamai įrodei, kad tau niekuomet nerū- 


B 


pėio jaunimas. Aiškiai matyti tavo apsileidimas; visai tau 
nerūpi tas dalykas, del kurio trauki mane teisman. 

XIII. Ir dar pasakyk mums, Melėtai, ar geriau gyventi 
dorų piliečių tarpe, ar nedorų? Atsakyk, mielasai! Juk į mano 
klausimą nesunkų atsakyti. Ar ne tiesa, kad blogi žmonės 


daro ką nors bloga savo artimiausiems, o geri, ką nors gera? | 


— Be abejonės, taip. 

— O ar yra toks žmogus, kurs sutiktų patirti iš savo 
artimųjų verčiau ką nors bloga, negu gera? Atsakyk, brangu- 
sai! Juk ir įstatymas liepa atsakyti. Ar yra toks Žmogus, 
kurs nori patirti bloga ? 

— Aišku, kad ne. 

— Na, o tu mane čia trauki atsakomybėn už tai, kad 
tvirkinu jaunuolius ir padariau įuos blogesniais sąmoningai ar 
nesąmoningai ? 

— Neabejoju, kad sąmoningai. 

— Kaip gi, Melėtai? Tiek esi išmintingesnis už mane, 


senį, tu, toks jaunas, kad supratai, jog blogi žmonės daro blo- | 


ga' savo artimiesiems, o geri—gera. O aš jau tiek sukvailėjau, 
“og ir to nesuprantu, kad, jei kurį nors iš savo artimųjų pada- 


rysiu blogą, paskui pats ką nors bloga galiu iš jo patirti —ir | 
tokią didelę blogybę darau, kaip tu sakai, sąmoningai ? Šitiems | 
tavo žodžiams, Melėtai, aš netikiu ir manau, kad ir niekas | 
kitas nepatikės. Todel, arba netvirkinu, arba tvirkinu nesą- | 
moningai; taigi tu abiem atvejam meluoji. Jeigu tvirkinu ne- * 


sąmoningai, tai už tokius, ne gera valia padarytus, prasižengi- 
mus negalima traukti žmogų teisman, bet, atskirai jį paėmus, 
reikia mokyti ir auklėti; juk aišku, kad pramokęs nebedarysiu 
to, ką dabar darau nesąmoningai. Tu gi vengdavai būti su 


manim ir nenorėjai pamokyti mane, tik patraukei atsakomy-. 
bėn; bet, sulig įstatymu, į teismą traukti galima žmones, kurie. 


reikalingi bausmės, o ne pamokymo. 


XIV. Bet, piliečiai, iuk jau visai paaiškėjo tai, apie ką čia. 


kalbu,—kad šitie dalykai niekuomet nė kiek nerūpėjo Melėtui. 


Vis delto pasakyk mums, Melėtai, kaip tu sakai, kad aš tvir-: 


kinu jaunuolius? Argi aišku tai, kad, pasak tavo rašyto skundo, 
mokau netikėti į dievus, kuriuos garbina valstybė, tik į kitus, 
naujus? Ar ne toks, sakai, pagrindas mano tvirkinančio 
mokslo ? 

— Toks, tvirtinu tai visu griežtumu. 

— Bet, Melėtai, del šitų pačių dievų, apie kuriuos dabar 
eina mūsų kalba, pasakyk dar aiškiau ir man ir tiems štai 
piliečiams. Juk aš negaliu suprasti, ar, tavo žodžiais, mokau 
tikėti, kad yra kokie tai dievai, ir pats irgi tikiu į dievus, o 
nesu visiškai bedievis, ir ne čia mano nusikaltimas, nors ne 
į tuos, kuriuos gerbia valstybė, bet į kitus, ir todel mane 
skundi, kad į kitus; arba, tavo supratimu, aš visai netikiu į 
dievus ir kitus mokau netikėti? 


— Tvirtinu, kad tu visiškai netiki į dievus. 

— Keistas Melėtai, kam tu tai sakai? Taigi nei saulės 
nei mėnulio nelaikau dievais, kaip tai daro kiti žmonės? 

— Prisiekiu Diju, teisėjai, taip! Juk jis sako, kad saulė 
tai akmuo, o mėnulis—žemė. 


— Tau rodosi, mielas Melėtai, kad Anaksagorą') kaltini ? 
Žemini šituos piliečius? Laikai juos tiek neapsišvietusiais, 
kad nežino, jog Anaksagoro Klazomeniečio raštuose knibždėte 
knibžda panašūs sakiniai? Tada, be abejonės, ir jaunuoliai 
mokosi iš manęs šito dalyko, būtent, tokio, kurį jie gali kartais, 


"1 Anaksagoras-graikų filosofas, gim. apie 500 m. Klazomenuose 
(Jonijoje). 456 m. atvyko į Atėnus, kur užmezgė draugingus ryšius su Periklu, 
Del savo mokslo įtartas bedievybe, pasitraukė iš Atėnų į Lampsaką (Misijoje), 
kur ir mirė 428 m. 

šei brangu, tai už visą drachmą'), teatre iusipirkti ir paskui. 
juoktis iš Sokrato, jei jis dėsis šitą mokslą, kurs, be to, dar: 
ir kvailas, pats sugalvojęs. 

Bet, del Dijo malonės, tai aš, tavo nuomone, taip ir netikiu į 
jokį dievą? 

— Ne, prisiekiu Diju, nė kiek! 

— Nepatikimas esi žmogus, Melėtai, ir, be to, kaip man: 
rodosi, tu pats savim netiki. Nes man taip atrodo, piliečiai, 
kad jis yra labai pasipūtęs ir nenuramdomas, o šitą skundą 
parašė tiesiog del kokio tai įžūlumo, nesusivaldymo ir iš ko- 
kios tai paikybės. Juk jis panašus į žmogų, kurs sumano už- 
davinėti mįsles, darydamas bandymą: ar supras Sokratas, 
toks išminčius, kad aš juokauju, pats sau prieštaraudamas, 
be nepavyks man apgauti jį ir kitus klausytojus? Iš tikrųjų, 
man rodos. kad įis pats sau prieštarauja, skųsdamas mane, 
kaip įeigu sakytų: Sokratas nusikalsta, netikėdamas į dievus, 
bet tikėdamas į dievus. O juk tai juokdario darbas. 


XV. Taigi panagrinėkite su manim, kaip jis tai, mano su-: 
pratimu, sako. O tu mums atsakinėk, Melėtai. Jūs gi, kaip iau 
jūsų prašiau iš pat pradžios, atminkite nemurmėti ant manęs, 
kai aš senu papratimu imsiu daryti savąsias išvadas. : 

—Melėtai, ar yra žmogus, kurs į žmonių darbų buvimą tiki, 
0 į žmonių buvimą netiki? Tegu jis atsako, piliečiai, o ne 
murma tai viena: tai kita! 

Ar yra kas nors toks, kurs netiki į arklių buvimą, o vien. 
tik į arklių darbus? Arba netiki, kad muzikantai yra, o tik, 
kad yra muzikantų griežimas? Nėra tokio žmogaus, gerbia: 
masis. Jei tu nenori atsakyti, tai aš pats tat pareiškiu tai 
ir visiems čia esantiems. 1 

Bet atsakyk man bentį tokį klausimą: ar yra toks žmogu 
kurs tiki į dievybių darbus, o į pačias dievybes netiki? 

— Nėra tokio. 


*) Kadangi graikų dramų ir komedijų rašytojai savo veikaluose daž 
iškeldavo filosofų bei sofistų pažiūras, tai atėnietis, lankydamas teatrą, gaiėda 
ten susipažinti ir su kai kuriais filosofijos elementais. Į tai tat ir taiko 
Sokrato pasakymas, kad piliečiai gali panašių žinių „už visą drachmą (apie 
litą su viršum) nusipirkti“. Sokrato laikais už vieną drachmą galima buvo 
kartus būti teatre. 

— Kaip man malonu, kad galų gale, teisėjų verčiamas, 
prabilai! 


Taigi tvirtini, kad aš tikiu į dievybes ir mokau apie jas, 
senas ar naujas—nesvarbu. Bet kaip ten nebūtų, aš, tavo 
nuomone, dievybes šiaip ar taip pripažįstu: tu net tam raštu 
priesaiką davei savo skunde. Juk jei tikiu į dievybių darbus, 
savaime aišku, kad man reikia tikėti ir į pačias dievybes. Ar 
ne taip? Žinoma, taip. Einu lažybų, kad tu sutinki, kadangi 
neatsakai. O dievybės ar nėra mūsų laikomos dievais, arba 
bent dievų ainiais? Taip, ar ne? 


— Aišku, kad taip. 


— Na gi, jei,kaip sakai, tikiu į dievybes, o dievybės yra kokie 
tai dievai, pasirodytų, kaip ir sakau, kad tu mįsles užmeni ir 
juokus kreti, pirmiau sakydamas, kad netikiu į dievus, o paskui 
vėl, kad tikiu, kadangi tikiu į dievybes. Iš kitos vėl pusės, jei 
dievybės yra dievų ainiai, kokie tai pavainikiai, ar iš nimfų 
gimę ar iš kitko, kaip apie tai pasakoja Žmonės, tai kurs gi, 
pagaliau, žmogus į dievų ainių buvimą galėtų tikėti, o į pačiu 
dievų ne? Juk tai būtų nesąmonė, panaši į tai, įei kas arklių 
ir asilų ainių buvimą pripažintų, o pačių arklių ir asilų buvimą 
atmestų. 


Tačiau, Melėtai, kitaip negali būti, tik tu šitą skundą būsi 
mums parašęs, kokį tai bandymą darydamas, arba tikrai nežino- 
damas, kuo mane nusidėjus galima įskųsti. O kad tau pavyktų 
įtikinti ką nors, kas bent kiek protauja, kad tas pats žmogus pri- 
pažįsta dievų ir dievybių darbus ir vėl tas pats nepripažįsta nei 
pačių dievybių, nei dievų, nei didvyrių, — to atsiekti jokiu 
būdu negalima. 


XVI. Tačiau, piliečiai, juk įrodymui, kad aš nenusidėjau, 
kaip mane kaltina Melėtas, nereikia, manau, ilgo pasiteisinimo, 
Užteks jau ir to. Bet tai, apie ką jau ir anksčiau sakiau, būtent, 
kad daug kas pradėjo mane labai neapkęsti, 'žinokite, kad tai 
yra tikra teisybė. Ir tas yra tai, kas mane pražudys, įei pra- 
žudys: nei Melėtas nei Anitas, bet minios apkalbos ir pavydas. 
Jie jau daug ir kitų dorų vyrų pražudė ir, manau, dar pra- 
žudys. Ir nėra ko bijoti, kad jie, mane pražudę, toliau susi- 
laikytų. 


O, gal būti, kas pasakytų: argi tau ne gėda, Sokratai, | 


kad tu varei tokį darbą, del kurio dabar, rodos, gali mirti? 
Tokiam teisingu žodžiu atsakyčiau, kad tu, žmogau, negražiai 
kalbi, jei, tavo supratimu, iš anksto turi apsvarstyti gyve- 
nimo ir mirties pavojų žmogus, iš kurio nors kiek yra naudos, 
o ne į tai tik turi žiūrėti, kai ką nors veikia, ar elgiasi teisingai 
ar neteisingai, ir ar daro taip, kaip doras žmogus, ar kaip 
niekšas. Juk tavo žodžiais, netikę būtų buvę ir visi tie pusdie- 
viai, kurie krito ties Troja, o tarp kitų ir Tetidės sūnus*), kurs 
tiek niekino pavojų, kad tik žuvęs nepaliktų negarbės, jog, 
kai, jam norint nukauti Hektorą, io motina, deivė būdama, tarė, 
man rodos, taip maž daug: sūnau, jei atkeršysi už draugo Pat- 
roklo nukovimą ir užmuši Hektorą, pats žūsi, nes tuojau, sako: 
po Hektoro mirties tave laukia galas; jis tai išklausė, bet tiek 
mažai rūpinosi mirtimi bei pavojum, žymiai daugiau bijoda- 
mas gyventi, blogu būdamas ir neatkeršijęs už draugus, kad— 
tuojau, sako, temirštu, kai tik nubausiu piktadarį; nenoriu 
pasilikti čia prie įdubusių laivų, žmonių pajuokiamas, be reika- 
lo vaikščiodamas ant žemės. Manai, kad jis rūpinosi mirtimi 
ir pavojum? 


Taip yra, piliečiai, iš tikrųjų. Kur žmogus kartą stos į. 


darbą, laikydamas jį geriausiu, ar kur jį pastatys viršininkas, 
ten reikia, manau, ir pasilikti jam, net matant iš to pavojų 
sau, 0 nepaisyti nei mirties nei kitko, išskyrus negarbę. 


XVII. Taigi sunkiai nusidėčiau, piliečiai, įei, kaip aš gerai 
supratau, dievui davus įsakymą, pagal kurį reikia man gyventi. 


išmintį mylint ir tiriant save bei kitus, pabūgęs ar tai mirties ar“ 


kitko, palikčiau savo pašaukimą, tuo tarpu kai jūsų parinktiems ir 
mane prižiūrintiems vadams įsakius—ties Potidėia, Amtipoliu 
ir Deliju *—stovėti ten, kur jie pastatė, aš, kaip. ir kiekvienas 


') Achilas,—deivės Tetidės sūnus. Sokratas gan tiksliai cituoja čia. 


Homėro Iliados XVIII-os g. 96, 98 ir 104 eil. 


2, Potidėja—-korintiečių kolonija Chalkidikoje. Atikos sąjungai susida- 


rius, Potidėjos gyventojai prisidėjo prie Atėnų, bet paskui, korintiečių  kursto- 
mi, atsimetė nuo Atėnų (432 m.), kurie už tai paskelbė jiems karą. Šitame 
kare dalyvavo ir Sokratas. 


Amifipolis—atėniečių kolonija Makedonijoje. Ties šituo miestu 422 m. 


atėniečiai buvo nugalėti Spartos karaliaus Brasido, 


1 


55 


kitas pilietis, tada stovėjau ir buvau mirties pavojuje. Taip, 
tai būtų baisu, ir tada iš tikrųjų teisingai galėtų kas traukti 
mane atsakomybėn už tai, kad netikiu į dievus, neklausau ora- 
kulo ir bijau mirties, laikydamas save išminčių, o toks nebū- 
damas. Juk iš tikrųjų, piliečiai, mirties bijoti yra ne kas kita, 
kaip laikyti save išminčiu, nėsant tokiu; nes tai reiškia įsi- 
vaizduoti, kad žinai tai, ko iš tikrųjų nežinai. O apie mirtį 
niekas nežino nei to, ar nėra ji kartais visų didžiausias žmogui 
gėris;tuo tarpu Žmonės jos bijo,tarsi žinodami,kad yra didžiausia 
blogybė. Ir be nebus tatai didžiausia nesąmonė—manyti,būsią 
žinai tai, ko žmogus nežinai. Aš gi, piliečiai, ir šiuo atžvilgiu, 
tur: būti, skiriuosi nuo daugelio kitų Žmonių, ir jei iš tikrųjų 
pasisakyčiau esąs kuriuo nors atžvilgiu išmintingas, tai, gali- 
mas daiktas, tik tuo, kad kaip nežinau, kas yra po žeme, taip 
ir manau, kad nežinau; o kad skriausti ir neklausyti geresnio | 
už save, ar tai dievo ar Žmogaus, yra bloga ir negarbinga, 
tai žinau. ė“ 

Todel niekuomet nesislėpsiu ir nebėgsiu nuo tų greičiau blo- 
gybių, apie kurias žinau, kad yra blogybės, negu nuo tų, apie 
kurias nežinau, ar nėra jos kartais gėrybės. Taigi, jei jūs 
dabar net atleisite mane, nepatikėię Anitui, kurs sakė, kad ar 
visai nereikėjo traukti mane į teismą, arba, kadangi jau esu 
patrauktas, negalima nenubausti mirti, nes įei, sako, išsi- 
suksiu nuo bausmės, tai jūsų sūnūs, elgdamiesi taip, kaip 
tumėt man: Sokratai, mes dabar Anito nepaklausysime, tiktai 
aleisime tave, su tokia tačiau sąlyga, kad niekuomet daugiau 
anašiais nagrinėjimais neužsiiminėtum ir daugiau netiloso- 


Muotum, o jei dar kartą būtum pagautas panašiai elgiantis, 


mirsi —jei mane, kaip sakau, paleistumėt šiomis sąlygomis, 
pasakyčiau jums, kad aš jus, piliečiai, myliu visa širdimi, 
tačiau dievo' verčiau, negu jūsų, paklausysiu, ir kol aš gyvas, 
kol dar pajėgiu, nesiliausiu filosofavęs, jus žadinęs, kelią rodęs 
kiekvienam, ką tik sutiksiu, sakydamas, kaip paprastai: mano 
gerasai, Atėnų pilietis būdamas, miesto didžiausio ir tiek įgar- 


Delijus—miestas Beotijoje. 424 m. beotiečiai ties Deliju nugalėjo 
atėniečius. Šitoje nelaimingoje atėniečiams kovoje Sokratas pasižymėjo savo 
drąsumu, apie ką liudija Lachetas, vienas iš atėniečių kariyomenės vadų (Plato- 


nas, Lachetas, 181). Kau Trio ais 
OH! LET d SėiSSo 

sėjusio išmintimi bei galybe, nesigėdini rūpintis turtais, kad jų ko 
daugiausia įsigytum, tuo tarpu kai geras vardas ir garbė, 
protas ir teisybė, o siela ypač kad būtų geriausia, visai tau 
nerūpi ir tu negalvoji apie tai. Ir jei kas iš jūsų ginčytų ir 
sakytų, kad jam rūpi, aš jį tuojau nepaleisiu ir pats nuo jo 
nepasitrauksiu, bet klausinėsiu jį, kvosiu ir stengsiuos įtikinti, 
Kai vis delto paaiškės man, kad jis iš tikrųjų neturi išminties, | 
tiktai taip sau sako, tada barsiu jį už tai, kad jis visai mažai tesi - | 
rūpina didžiausios reikšmės dalykais, o menkus daiktus žy- 
miai daugiau, vertina. Taip elgsiuosi ir su jaunu, ir su senu, ir 
su kuo tik susitiksiu, ir su svetimtaučiais, ir su tautiečiais, 
ypačiai su tautiečiais, nes jūs esate man krauju artimesni. 

Taip įsako dievas, gerai tai žinokite. Dar man rodos, kad | 
apskritai jūs neturite valstybėje nieko brangesnio, kaip šita 
mano dievo tarnystė. Juk aš nieko kito nedirbu, tik vaikščioju | 
ir įrodinėju jauniems bei seniems iš jūsų tarpo, kad nesirūpin- | 
tumėt nei kūnų nei turtu ypačiai ir tiek daug, kaip siela, kad 
ji būtų ko geriausia, sakydamas jums, kad ne iš pinigų dorovė 
atsiranda, bet iš dorovės pinigai ir visi kiti žmonių turtai, ir 
asmenų ir valstybės. 

Taigi jei tokiomis kalbomis gadinu įaunuomenę, galimas 
daiktas, kad tai yra žalingi darbai. Bet įei kas tvirtina, kad 
aš kitaip sakau, o ne taip; iš tikrųjų, tas meluoja. 

Ar jūs, atėniečiai, turėdami visa tai galvoj, patikėsite 
Anitui ari ne, ir ar paleisite mane ar nepaleisite, aš nesielgsiu 
kitaip, nors man reikėtų ir, daug kartų mirti. 


XVIII. Nekelkit triukšmo, piliečiai, bet, kaip jau prašiau: 
jūsų, susilaikykit. nemurmėję del to, ką pasakysiu, ir klausykit; 
be to, kaip man rodos, beklausydami kai kuo ir pasinaudositė. 
Ketinu dar įums pasakyti šį tą, del ko jūs vėl murmėsite, be 
pasistenkit nesielgti taip, prašau jus. 

Taigi būkite tikri: įei pasmerksite mane mirti, tokį žmo- 
gų, ne tiek man, kaip sakau, pakenksite, kiek patys sau. Ju 
jokiu būdu negali man pakenkti nei Melėtas, nei Anitas. Jie 
net nesugebėtų! Nes man rodosi, kad blogesnis žmogus, nė 
turi teisės skriausti geresnį. Be abejonės, toks gali jį užmušti, 
ištremti, atimti teises ir šlovę; tiktai šituos dalykus jis ir, g. 
būti, dar kas palaiko didelėmis nelaimėmis, o aš visai nepalai 


|) 


kau; bet žymiai didesnė nelaimė — daryti tai, ką jis dabar 
daro: stengtis neteisingai pasmerkti miriop Žmogų. 

Taigi dabar, piliečiai, aš visai nesirengiu kalbėti savo ap- 
gynimui, kaip kas galėtų manyti, bet greičiau jūsų apgynimui, 
kad kartais neužrūstintumėt dievą už duotą jums dovaną, įei 
nubausite mane mirties bausme. Nes įei mane pasmerksite, 
nelengvai rasite kitą tokį žmogų, kurs visai taip (juokinga net 
pasakyti!), kaip dievo paleistas gylys sėdėtų miestui ant spran- 
do: miestas tartum koks arklys, didelis ir geros veislės, bet 


del savo didumo nerangus ir reikalingas gylio, kurs iį žadintų. 
Man rodosi, kad ir aš panašiai esu miestui dievo duotas, aš, 
kurs žadindamas, ragindamas ir bardamas kiekvieną įūsų 
atskirai, per 'kiaurą dieną nesustoju, tai čia, tai ten prisėsda- 
mas. Nepigiai atsiras kits toks, piliečiai, bet įei manęs pa- 
klausysit, nepanorėsite manimi atsikratyti. 


Galimas daiktas, kad jūs pykstate, panašiai kaip Žmogus, 
kuriam kas nors pertraukia miegą. Patikėję Anitui, pultumėt 
mane ir lengva širdimi užmuštumėt, kad paskui likusį gyveni- 
mo laiką galėtumėt trumpinti, ramiai sau miegodami, jei tik 
dievas, pasigailėjęs jūsų, vėl nepasiųstų jums kitą kokį žadin- 
toją. O kad aš esu toks, ir kad mane dievas davė miestui, 
galite nors iš to jau suprasti: juk tai, rodos, ne Žmogaus parė- 
dymas, kad aš visai nesirūpinu savais dalykais ir, nuolat dirb- 
damas jūsų gerovei, jau tiek metų, ramiai žiūriu į savo namų 


— 86 — | 


smukimą; ateinu pas kiekvieną skyrium, tartum tėvas ar vy- | 
resnysis brolis, ragindamas rūpintis dorove. Ir įei ką nors už 
tai gaučiau, imčiau atlyginimą už tą Žmonių žadinimą, tai dar tu- 
rėčiau šiokį tokį pagrindą taip gyventi. Bet dabar jūs ir pa- | 
tys juk matote, kad kaltintojai, kurie taip begėdiškai visur ki- 
tur mane kaltino, nedrįso tačiau tiek pasinerti į savo begėdiš- 
kumą, kad paliudytų, būsią aš iš ko nors ar gavau atlyginimą 
ar jo reikalavau. O tam, kad sakau teisybę, pristatau tikrą, * 
rodos, liudininką: mano skurdą. 

XIX. Tačiau'gali atrodyti keista, kad aš tiktai taip, atski- 
rai, patariu žmonėms, šen ir ten vaikščiodamas, ir visur kišų 
savo nosį, o viešai pasirodyti, eiti į Visuotiną liaudies susirin- | 
kimą, tarp jūsų, ir teikti valstybei patarimų — nedrįstu. Šito 
priežastis, kaip jūs tai ne kartą esat girdėję, yra ta, kad ma- 
nyje pasireiškia kokia tai dievybė, koks tai genijus, apie ką ir | 
Melėtas, juokaudamas, parašė savo skunde. Pas mane tai yra 
' nuo pat mažens: koks tai balsas atsiliepia; o kiek kartų pra- . 
bilsta, visuomet nukreipia mane nuo to, ką rengiuosi daryti, | 
niekuomet neatkreipia į ką nors. Tat štai kas draudžia man | 
užsiimti politika. Tačiau man atrodo, kad tas draudimas yra 
kaip tik savo vietoje; nes žinokite, piliečiai, jei kada nors bū- 
čiau užsiėmęs politika, senai jau būčiau Žuvęs ir niekuo ne- 
patarnavęs nei jums nei sau. ) 

Nepykite, sakau teisybę. Nėra pasauly žmogaus, kurs 
galėtų be didelio pavojaus kilniai priešintis ar tai jums, ar kitai: 
kokiai miniai, ir neleisti, kad valstybėję būtų elgtasi nedorai 
bei neteisėtai. Bet žmogui, kurs iš tikrųjų kovoja už tai, kas. 
teisinga, ir podraug nori nors trumpą laiką išlikti gyvas, bū-. 
tinai reikia gyventi nuošaliu gyvinimu, o ne viešu. 

XX. Svarbų tam liudijimą jums patieksiu, — ne žodžius, 
bet tai, ką jūs branginate, — darbus. Paklausykit, kas su ma- 
nim atsitiko, kad žinotumėt, jog aš niekam nenusileisčiau tei- 
sėtumo dalykuose iš baimės mirti; nenusileisčiau, nors rei 
kėtų man ir žūti. O papasakosiu jums apie sunkius ir liūdnus, 
bet tikrai įvykusius atsitikimus. Aš, atėniečiai, niekuomet nė- 
jau jokių valstybinių pareigų, tiktai buvau kartą Tarybos na- 
riu. Atsitiko taip, kad pritanija *) teko mūsų filai — Antijochi 


') Atėnų taryboje buvo 500 narių, kasmet renkamų iš pirmųjų 3-jų klasių 
piliečių, ne jaunesnių, kaip 30 m. amžiaus, po 50 žmonių nuo kiekvienos fil 


dai, kai jums prireikė teisti iš karto') visą dešimtį vadų už tai, 
kad po jūrų mūšio nepakasė lavonų ?); prieš įstatymus panorė- 
jot iš karto juos teisti, kaip paskui jums paaiškėjo. Tada aš 
tik vienas iš pritanų prieš jūsų norą nusistačiau nenusižengti 
įstatymams ir balsavau prieš, nors retorai buvo pasiryžę čia 
pat apkaltinti mane ir suimti, jums to su dideliu riksmu reika- 
laujant. Tačiau buvau nusistatęs, kad man reikia verčiau pri- 
silaikyti įstatymų ir teisėtumo, nežiūrint pavojaus, negu, pa- 
būgus kalėjimo ar mirties, dėtis su jumis, kurie siūlėt netei- 
sėtai pasielgti. 


Bet tai buvo dar demokratams tvarkant valstybę. Atė- 
jus oligarchijos laikams, tie trys dešimtys?) pasikvietė mane, 
kad aš drauge su keturiais kitais piliečiais ateičiau į apskritus 
namus *), Tenįsakė mums pristatyti iš Salamino Leontą salami- 
nietį: buvo pasiryžę jį nužudyti; nes nemaža panašių įsakymų 
duodavo jie ir daugeliui kitų piliečių, norėdami kuo daugiausia' 
turėti savo prasižengimų dalyvių. Tada aš — ne žodžiais, bet 
pasielgimų — parodžiau, kad mirtis man, atsiprašau, nė... tiek 
nerūpi; vien tik nedaryti nieko nedoro bei nusikalstamo — 
štai kas man išimtinai rūpi. Ana valdžia manęs neišgąsdino, 
nors tiek buvo stipri, kad būčiau galėjęs ką nors nedoro iš 
baimės padaryti. Taigi išėję iš apskritų namų, keturi iš mū- 
sų tuoj nukeliavo į Salaminą ir pristatė Leontą, o aš nuėjau sta- 
čiai namo. Galimas daiktas, kad už tai būčiau buvęs nubaus- 
tas mirti, jei šita valdžia nebūtų po kiek laiko iširusi. Daug 
kas galės jums šitą paliudyti. 


XXI. Nejaugi jūs manote, kad būčiau galėjęs tiek metų iš- 
gyventi, įei būčiau dirbęs valstybės darbą ir dirbęs taip, kaip 
tinka geram piliečiui: teikęs pagalbą doriems žmonėms ir, kaip 
ir turi būti, daugiausia' tuo rūpinęsis? Toli gražu nebūčiau 


(apskrities). Einamaisiais tarybos reikalais rūpinosi iš eilės 50 narių (vienos 
kurios filos), kurie, eidami savo pareigas, vadinosi „pritanais“, o pats tas vals- 
tybinis aparatas (iš 50 narių) vadinosi pritanija. 


1) Einant įstatymu, reikėjo teisti kiekvieną vadą atskirai, o ne iš karto 
(vienu balsavimu) visą dešimtį, 


2) Nepakasti lavoną, atlikus tam tikras apeigas, buvo laikoma nuodėme, 


3) Kai spartietis Lisandras 405 m. ties Aigos Patamos'u nugalėjo atėnie- 
čius, demokratų valdžia Atėnuose buvo pakeista oligarchija (trys dešimtys ironų). 


4) Rotondos pavidalo namai (tholos), kuriuose posėdžiavo pritanai. 

galėjęs, piliečiai, ir joks kitas Žmogus nebūtų įstengęs. Bet 
per visą savo gyvenimą, ar tai valstybinį darbą dirbdamas, 
jei ten ką padirbau, ar savo asmeniniam gyvenime, — visuo- 
met esu vienodas, nė kartą niekam nenusileidau teisėtumo da- 
lykuose, nei kitam kam, nei kam nors iš tų, kuriuos šmeižikai 
vadina mano mokiniais. Niekuomet nebuvau keno nors mo- 
kytojas, tik jei kas nori klausyti mane kalbant ir sava darant, 
ar tai jaunam ar senam — niekam ir niekuomet to nedrausda- 
vau. Be to, aš ne toks, kad už pinigus kalbėtis, o be pinigų — 
ne, bet ir turtuoliui ir vargšui vienodai leidžiu klausinėti ma- 
ne, arba, jei kas nori, klausyti ir atsakinėti, man apie ką nors 
kalbant. O už tai, ar kas pasidaro per tai geresnis, ar ne, imti 
atsakomybę būtų . neteisinga, nes nei žadėdavau kam ko 
nors išmokyti, nei išmokydavau. Jeigu kas sako, kad nuo. 
manęs kada nors išmoko, ar iš manęs išgirdo ką nors kito, 
negu visi kiti, būkite tikri, kad meluoja. 


XXII. Bet kodel vis delto kai kurie džiaugdamiesi pralei- 
džia su manim ilgą laiką? Girdėjote, piliečiai, visą jums tei- 
sybę pasakiau: todel, kad mėgsta klausyti, kaip yra' kvočiami 
tie, kurie laiko save išmintingais, tokie nebūdami. Juk tai la- 
bai malonu. Man gi, kaip sakau, dievo yra įsakyta taip da- 
ryti ir per orakulą, ir per sapnus, ir apskritai įvairiais būdais, 
kokiais tik ir kitais atvejais dievo valia paprastai Žmogui pa- 
sireiškia. Ir tiesa tai yra, piliečiai, ir lengva tai įrodyti; juk 
jei iš tikrųjų tvirkinu jaunuolius, o kai kuriuos įau net esu pa- 
gadinęs, jie, be abejonės, (kai kurie jų jau ir paseno) turėtų 
suprasti, kad aš jiems, dar įauniems esant, ką nors bloga pa- 
tardavau; dabar jie turėtų čia ateiti ir kaltinti mane; 0 jei pa- | 
tys nenorėtų, tai koks nors jų artimas Žmogus — ar tėvas, ar 
brolis, ar kits giminaitis — primintų man dabar ir keršytų, jei 
jo artimasis būtų ką nors bloga iš manęs patyręs. Tuo tarpu | 
iš tikrųjų daug iš jų yra čia netoli manęs; matau juos: pirmiau- 
sia“ štai šitas Kritonas *), mano vienametis ir kaimynas, tėvas 
šito Kritobulo; paskui sfetietis Lisanijas, tėvas šito štai Ai- 


') Kritonas, kilęs (kaip ir Sokratas) iš Antiochidos filos, buvo ge- 
riausias Sokrato draugas. Jo vardu yra vienas Platono dialogas. 

schino*) „toliau kefisietis Antifonas ?), Epigėno tėvas. Ir kitų 
čia esama. Tų štai broliai bendravo su manim: Nikostratas, 
Teozotido sūnus, o Teodoto brolis (pats gi Teodotas pasimirė, 
taigi jis čia brolį nepaveiktų) ir šitas Paralas, Demodoko sū- 
nus; jis turėjo brolį Teagą 3). Štai tas — tai Adeimantas, 
Aristono sūnus, o anas — jo; brolis Platonas *); antai Ajanto- 
doras, brolis šito štai Apolodoro ?). Ir daugelio kitų vardus 
galiu jums čia priminti. Melėtas turėjo savo kalboje ypačiai 
nurodyti kurį nors iš jų, kaipo liudytoją; jei tada pamiršo, te- 
nurodo dabar; aš palauksiu; tesako, jei turi ką nors. 


Tuo tarpu, piliečiai, rasite visai ką kita: jie visi yra pa- 
siruošę padėti man, tvirkintojui, kurs, kaip sako Melėtas ir 
Anitas, tiek bloga yra padaręs jų artimiems. Jei šitie, mano 
pagadinti, dar turėtų pagrindą užstoti mane, tai anie, nepaga- 
dinti, senesnieji žmonės, anie giminaičiai, kokį kitą turėtų pa- 
grindą ginti mane, jei ne teisėtumo ir teisingumo; įsitikinimo 
pagrindą, kad Melėtas meluoja, o aš sakau teisybę. 


XXIII. Tiek to, piliečiai. Ką turėčiau sakyti savo apgynimui, 
tai maž daug tokius ir jiems panašius dalykus. Bet galimas daik- 
tas, kas nors iš jūsų piktinasi, prisiminęs save, jei jam, ginant 
teisme ir ne tiek svarbią bylą, kaip šita manoji, teko prašyti 
ir, atsivedus čia savo vaikus, ašarojant maldauti teisėjų, kad 
sužadintų didžiausį pasigailėiimą, ir dar giminaičius bei prie- 
telius čia pasikvietus. Aš, žinoma, nieko tokio nedarysiu, 
nors, kaip galėčiau manyti, atsidūriau didžiausio pavojaus 
akivaizdoje. Todel, gal būti, kas nors, tai supratęs, pasielgs. 
su manim be įokio pasigailėjimo ir balsuos supykęs. Jei iš. 
tikrųjų kas nors čia iš jūsų yra taip nusistatęs, — aš bent nėsu 
linkęs tai prileisti, bet vis delto, įei tokio esama, galėčiau jam, 
rodosi, į tai tinkamai pasakyti, primindamas, kad ir aš, bran- 


') Lisanijaus sūnus Aischinas buvo labai atsidavęs Sokratui, po ku- 
rio mirties gyveno kurį laiką Sirakūzuose pas karalių Dionizą, 


2) Apie Antifoną, lygiai kaip ir apie Nikostratą, Teodotą 
ir Paralą jokių žinių, kas jie tokie buvo, neturima. 


3) Teagas, Demodoko sūnus, del silpnos sveikatos nėjo jokių valstybinių 
pareigų, visai atsidavęs filosofijai. 


4) Platonas-—šito dialogo autorius. 
5) Apolodoras—uoliausias Sokrato pasekėjas. 


„A ižias 


gusai, gali būti, turiu šiokių tokių giminaičių: juk, Homėro žo- 
džiais betariant, ne iš medžio išaugau ir ne iš uolos, bet iš 
žmonių. Taigi, piliečiai, in šeimyną turiu ir net trejetą sūnų: 
vienas jau pusbernis, du — dar vaikai. Tačiau nė vieno iš jų 
neatsivedžiau čia ir neprašysiu jūsų pasigailėjimo. O gi ko- 
del nieko ;tokio nedarysiu? Ne iš puikybės, piliečiai, ir 
ne del to, kad negerbčiau įūsų, ir ar pakankamai turiu drąsos, 
ar ne—čia kitas klausimas, bet todel, jog, mano supratimu, 
nesutinka nei su mano garbe, nei su jūsų, nei su visos valstybės, 
kad ką nors tokio daryčiau, toks senas būdamas ir tokį 
vardą įsigijęs, vis viena, ar jis tikras ar netikras; šiaip ar taip, 
beveik visiems žinoma, kad Sokratas kuo tai skiriasi nuo dau- 
gelio kitų žmonių: juk įeigu kas nors iš jūsų pasižymėtų vi- 
suomenės akyse ar tai savo išmintimi, ar drąsumu, ar kita ko- 
kia gera savybe, o elgtųsi taip,—būtų didelė gėda. O kaip tik 
dažnai man teko matyti tokius žmones, kurie, nors ir daro 
įspūdžio, kad turi kiek reikšmės, tačiau, būdami teisiami, el- 
giasi visai keistai, nes mano ką tai baisaus patirti, jei mirs; lyg tai 
jie galėtų amžiūs gyventi, jei ių nepasmerktute mirti. Man 
rodosi, kad tokie žmonės tik gėdą daro valstybei. Paskui dar 
kas ir iš svetimtaučių pamanys, jog pasižymėję Atėnuose vy- | 
rai, kuriuos piliečiai patys išskiria, suteikdami aukštas vietas ir | 
kitas malones, — tokie vyrai niekuo nesiskirią nuo moterų. 
Ne, piliečiai, kaip mums nevalia taip, elgtis, kurie, rodos, turi- 
me šiokios tokios reikšmės, taip lygiai ir jūs neprivalote leisti 
mums tai daryti, bet turite parodyti, kad kur kas greičiau pa- 
smerksite žmogų, kurs naudojasi tokiais graudingais žaismais 

ir apjuokia miestą, negu tokį, kurs elgiasi ramiai. 


XXIV. Nekalbant jau apie tai, piliečiai, ar tai 
pritinka, man dar rodosi, kad ir nedora prašyti tei- 
sėjų ir maldavimais stengtis išvengti smerkimo, užuot. 
Ipaaiškinus dalyką ir įtikinus. Juk ne tam pastatytas 
teisėjas, kad, norėdamas kam nors pasigerinti, aukotų tiesą, : 
tik tam, kad teistų: jis prisiekė ne tam, kad nusileistų, kas * 
jam patiks, bet tam, kad teistų pagal įstatymus. Todel nei 
mes neprivalome pratinti jus priesaiką laužyti, nei jūs patys 
neprivalote prie to pratintis: taip elgdamiesi, nei vieni nei kiti 
mepatiktumėm dievui. 


il | AS 


Taigi nemanykite, piliečiai, kad jūsų akivaizdoje reikia 
man elgtis tokiu būdu, kurs neatrodo man nei gražus, nei tei- 
singas, nei dievui malonus, ypač, dievaži, kad šitas Melėtas 


skundžia mane bedievybe. Visai aišku, kad įei stengčiaus pa- 


lenkti ius ir veikčiau jus savo maldavimais, neatsižvelgdamas 
į jūsų priesaiką, tada tai iš tikrųjų mokyčiau jus bedievybės 
ir, teisindamasis, tiesiog pats save įskųsčiau, kad nepripažįstu 
dievų. Bet toli gražu taip nėra. Aš jus gerbiu, piliečiai, la- 


„ biau negu kitas kuris iš mano kaltintojų, ir pavedu dievui bei 


jums teisti mane taip, kaip bus geriausiai ir man ir jums ?). 


* * * 


XXV. Kad aš nepykstu ant jūsų, piliečiai, už tai, kas atsi- 
tiko, būtent, kad mane pasmerkėt, tam yra daug priežasčių, 
o tarp kitų in ta, kad tai, kas atsitiko, atsitiko st manimi ne 
netikėtai. Kur kas daugiau stebiuosi tuo, kad taip abiejose pu- 
sėse pasiskirstė balsai. Visai nesitikėjau, kad susidarys toks 
mažas skirtumas; laukiau didesnio. (O dabar, kaip pasirodo, 
jei tik trisdešimt akmenėlių būtų kritę į kitą pusę, būčiau buvęs 
išteisintas. Kai del Melėto, tai manau, įog ir dabar jau išlo- 
šiau bylą, ir ne tik išlošiau, bet kiekvienam tai aišku, kad, jei- 


!) Po šitų Sokrato žodžių įvyko balsavimas. Balsai pasiskirstė taip: 280 
prieš Sokratą ir 220 už. Taigi šešių dešimčių balsų dauguma Sokratas buvo 
nusmerktas. 

gu prie jo skundo nebūtų prisidėję Anitas ir. Liko- 
nas, jam būtų reikėję dabar sumokėti tūkstantį drachmų, nes 
jis nesurinko penktos balsų dalies ?). 


XXVI. Taigi šitas pilietis siūlo man mirtį. Tiek to. O aš, 
piliečiai, iš savo pusės kokį padarysiu jums pasiūlymą? Aiš- 
ku, kad tinkamą. Tai kaip gi? Kokią bausmę ar pabaudą už- 
sitarnavau už tai, kad visai sąmoningai per visą savo gyvė- 
nimą nesėdėjau ramiai ir nesirūpinau, kaip daugelis kitų, pini- 
gais bei namais, strategija 2), viešomis prakalbomis, aukštomis 
vietomis, sąmokslais, piliečių sukilimais, nes iš tikrųjų laikiau 
save tiek padoriu, jog)negalėjau ieškoti išganymo panašiuose 
darbuose, —todel ir nėjau tenai, kur nebūčiau buvęs naudingas nei 
jums nei sau; tik kaipo paprastas Žmogus pas kiekvieną atski- 
rai vaikščiojau, norėdamas suteikti jam didžiausią, man bent 
taip rodosi, malonę: mėginau kiekvieną iš jūsų įtikinti, kad 
nesirūpintų įokiais asmens dalykais pirma, negu ims rūpintis 


pats savimi, kad taptų geriausias ir išmintingiausias, kad ne- 


sirūpintų valstybės dalykais pirma, negu pačia valstybe, ir kad 
visu kitu panašiai rūpintųsi. 


Tai ką gi užsitarnavau už šitą savo darbą? Ką nors ge- 
ra, piliečiai, jei reikia iš tikrųjų tinkamai įkainoti ir pasiūlyti. 
Ir tai ką nors tokio gero, kas tiktų mano asmeniui. O kas gi 
tinka pavargėliui, valstybei užsitarnavusiam, kurs yra reika- 


lingas atliekamo laiko, kad galėtų jus pamokyti? Nėra 'jokio | 


tinkamesnio atlyginimo, piliečiai, kaip tas, kad tokiam 'vyrui 


suteiktų išlaikymą pritanėjuje, kas jam daugiau tiktų, negu jei | 


kurs iš jūsų, naudodamasis vienu, pora ar keletu arklių, nu- 


galės Olimpijoje. Juk jums tik rodosi, kad toks nugalėtojas | 
daro jus laimingesniais, o aš iš tikrųjų darau; ir toks nereika- | 
lingas išlaikymo *), o aš reikalingas. Todel, jei jau 'reikia man 


1) Sokratas ironizuoja: kaltintojas, kurs nesurinkdavo penktos balsų da- 
lies, turėdavo mokėti 1000 drachmų pabaudos (apie 1200 litų) Kadangi iš 


500 teisėjų prieš Sokratą balsavo tik 280, tai kiekvienam iš 3-jų kaltintojų 
teko 93 balsai. Taigi, jei kaltintų vienas Melėtas, jis negautų 5-0s balsų da- 
lies: iki šimto trūktų dar septynių balsų. 

*) Kariuomenės vado pareigų ėjimas. 

3) Arklių lenktynėse dalyvavo vien turtingi piliečiai, nes tik jie galėjo 
išlaikyti ristus žirgus. 

pagal teisybę pasisiūlyti tinkamą bausmę, siūlau: išlaikymą 
pritanėjuje ?). 

XXVII. Gal būti, jums atrodo, kad ir dabar dar kalbu di- 
džiuodamasis apie tą pat, ką ir pirmiau: pasigailėjimą ir mal- 
davimą. Bet tas ne taip, piliečiai, o greičiau visai kas kita. 
Esu tikras, kad gera valia nenuskriaudžiau nė vieno Žmogaus, 
bet kad taip yra, jūsų įtikinti negaliu: per trumpai vienas su 
kitu kalbėjome. Tačiau, man -rodos, jei turėtumėt įstatymus, 
kaip kiti žmonės, — kad bylas, kur gręsia mirties bausmė, na- 
grinėti ne vieną dieną, bet keletą, — gal pavyktų jus įtikinti. 
O dabar nelengva tokiu trumpu laiku atitaisyti tiek daug ap- 
kalbų. 

Taigi, būdamas įsitikinęs, kad nieko nenuskriaudžiu, taip 
pat neketinu save skriausti ir apie saye sakyti, kad užsitar- 
navau ką bloga, siūlydamas sau ką nors tokio. Kuriam 
galui? Be ne iš baimės nukentėti taip, kaip tai siūlo mane 
bausti Melėtas, ir ko aš nežinau, ar tai gera ar bloga? Kalėji- 
mą? Kam man reikia gyventi kalėjime, vergaujant aniems 
vienuolikai, valdžiai, kuri nuolat keičiasi? Gal pasiūlyti pa- 
baudą ir kalėjimą, kol pabaudos nesumokėsiu? Bet tai tas pat, 
apie ką ką tik kalbėjau. Neturiu pinigų, kuriais galėčiau sumo- 
kėti. Be nepasiūlyti ištrėmimą? (Galimas daiktas, kad jūs su 
tuo sutiktumėt. Tačiau aš pasirodyčiau tiek prisirišęs prie gy- 
venimo, jog negaliu net suvokti, kad įūs, vienos su manim val- 
stybės piliečiai, negalėjote pakęsti mano gyvenimo ir mokymo 
būdo, bet tiek jau tas viskas jums įkyrėjo ir pasidarė nepaken- 
čiama, kad norite dabar tuo atsikratyti, o kiti tai lengvai galės 
pakęsti. Visai ne taip, piliečiai. Gražus būtų mano gyveni- 
mas, tokio amžiaus susilaukus, kraustytis iš tėvynės, valkio- 
tis iš vieno miesto: į kitą ir laukti, kol ir iš kitur kur neišva- 
rys. Juk esu tikras, kad man kur nors atvykus, jaunuoliai 
klausysis manęs, kaip čia kad klausosi. Jei iuos pavaryčiau 
nuo savęs, įie patys pasistengs mane išvaryti, įskunde vy- 
resniesiems; 0 jei ių nepavaryčiau, mane išvytų jų tėvai ir 
giminaičiai del jų gi. 


1) Senas pritanėjus („hestia tes poleos*), garbės namai. Čia pietaudavo 
Svetimųjų valstybių pasiuntiniai, garbingi svečiai, nugalėtojai per viešuosius 
žaidimus ir kitaip valstybei užsitarnavę piliečiai. Išlaikymas pritanėjuje valsty- 
bės lėšomis buvo palaikomas didele garbe. 

XXVIII. Galimas daiktas, kad kas: nors pasakys: „O mus | 
palikęs, Sokratai, ar negalėsi tylėti ir gyventi ramiai sėdėda- 
mas?" Čia tai kaip tik ir yra sunkiausias daiktas įtikinti 
kurį nors iš jūsų: juk įei sakau, kad tai yra dievo neklausyti, . 
ir todel negalima man sėdėti ramiai, nepatikėsite, manydami, | 
kad apsimetu. Iš kitos vėl pusės, jei sakau, kad tai yra di- | 
džiausia žmogui laimė — kiekvieną dieną kalbėtis apie dorovę | 
ir apie kitus dalykus, apie kuriuos girdite, kad ir pats kalbu | 
ir save bei kitus kvočiu, o gyvenimas be tokio nagrinėjimo ne- 
vertas Žmogui gyventi, — jei taip sakysiu, įūs dar mažiau 
manim patikėsite. Tačiau taip yra, kaip sakau, piliečiai, tik 
ius įtikinti nelengva. 


Be to, nepripratau laikyti save žmogumi, kuriam: reikėtų | 
ką nors bloga patirti. Žinoma, jei turėčiau pinigų, pasiūlyčiau . 
pabaudą, kokią reikėtų man sumokėti. Del to nepatirčiau jo- > 
kios žalos. Dabar gi neturiu, nebent sutiktumėt mane tiek te- | 
nubausti, kiek išsigalėčiau sumokėti, o galėčiau sumokėti jums | 
maž daug vieną sidabro miną. Taigi tiek siūlau. O šitas štai 
Platonas, piliečiai, Kritonas, Kritobulas ir Apolodoras pataria | 
man pasiūlyti trisdešimt minų; patys ir laiduoja. Sutinku ir 
tiek pasiūlyti. Šitos sumos laiduotojai bus labai tikri ?). j 

XXIX. Del šito menko laikotarpio, piliečiai, įgysite blogą | 
vardą ir žmonių, kurie yra linkę šmeižti mūsų kraštą, būsite | 
kaltinami, kad nugalabijot Sokratą, vyrą nekvailą. Juk tie, 
kurie norės jums prikišti, sakys, kad esu išminčius, nors toks | 
nesu. Tuo tarpu, jei kiek palauktumėt, savaime tas atsitiktų. 
Gi matote mano amžių: juk mano gyvenimas jau praslinko, 0 
mirtis arti. Ne į visus jus atkreipti šitie mano žodžiai, tik į 
tuos, kurie pasmerkė mane mirti. Į tuos pačius kreipdamasis: 
dar štai ką pasakysiu: gal manote, piliečiai, kad žūnu del pa- 
siteisinimų stokos, tokių, kuriais galėčiau palenkti jus savo“ 
pusėn, jei manyčiau, jog reikia griebtis visų priemonių, kad tik 
išsigelbėčiau nuo pasmerkimo. Anaiptol. Taip, piliečiai, del 
stokos, tik ne pasiteisinimų, bet... įžūlybės ir begėdiškumo sto- 


') Po šitų Sokrato žodžių įvyko antras ir paskutinis balsavimas, ar pri- 
imti Sokrato pasiūlytą pabaudą, ar sutikti su kaltintojų reikalavimu. Yra žinių, 
kad per šitą antrą balsavimą balsai pasiskirstė taip: 360 prieš ir jau tik 140 už+ 

kos. Dar ir todel, kad visai nenorių pasakoti jums tokių da- 
lykų, kurių su dideliu malonumu klausytumėt, jei čia verkčiau 
ir vaitočiau ir dar ką tokio daryčiau, jei prikalbėčiau daug ko 
tokio, kas, manau, nesuteiktų man garbės, bet ką jūs pripra- 
tote girdėti iš kitų. Tuo tarpu aš nei prieš tai nelaikiau reika- 
linga niekšiškai elgtis pavojaus akivaizdoje, nei dabar nė kiek 
nesigailiu taip teisinęsis: geriau mirtis po tokio apgynimo, ne- 
gu po ano — gyvenimas. Nes nei teisme nei per karą kaip 
man, taip ir visiems žmonėms, nereikia nė kiek daryti pa- 
stangų, kad bet kuriuo nors būdu išsisukti nuo mirties... Juk 
ir mūšiuose dažnai galima gan greitai išsigelbėti nuo mirties, 
įei kas mes į šalį savo ginklą, ar kreipsis .su maldavimais į 
persekiotojus. Kiekviename pavojuje yra daug įvairių prie- 
monių išsisukti nuo mirties, jei tik kas pasiryžta viską daryti 
ir kalbėti. Todel ne tai yra sunku: pabėgti nuo mirties; Žy- 
miai sunkiau: nuo niekšybės. Nes niekšybė bėga, greičiau už 
mirtį. Taip ir su manim dabar: kadangi esu lėtas, — žinoma, 
kaip senis, lėtesnė mirtis mane pavijo. O mano kaltintojus, 
kadangi jie yra galingi ir greiti, pavijo tai, kas yra greitesnis, 
vadinas, — niekšybė. 


Taigi dabar pasišalinu, iūsų pasmerktas mirti. O juos 
pasmerkė teisybė už jų piktą darbą ir neteisingumą.  Susi- 
lauksiu aš bausmės, susilauks ir jie. Gal būti, kad. taip ir tu- 
rėjo atsitikti. Aš bent manau, kad taip ir reikia. 


XXX. O dabar, po viso šito, noriu jums nusakyti ateitį, 
jums, kurie mane pasmerkėt. Juk esu jau tokioj padėty, tar- 
tum pričięs liepto galą, kada žmonės ypačiai yra linkę prana- 
šauti, rengdamiesi mirti. Taigi sakau jums, piliečiai, kurie atė- 
mėt man gyvybę, kad bausmė jums ateis netrukus po mano 
mirties, Žymiai sunkesnė, prisiekiu Diju, negu ta, kurią man 
uždėjote, nubausdami mirti. Šiandien įūs padarėte tai, many- 
dami, kad atsikratysite reikalo savo gyvenimo sąskaitą daryti. 
O tuo tarpu jus ištiks visai kas kita. Taip jums sakau. Atsi- 
ras daugiau tokių, kurie įrodinės įūsų kaltybę: tai tie, kuriuos 
aš sulaikydavau, o jūs to nepastebėdavote; juo jie yra jau- 
nesni, juo įkyresni bus, ir jums teks žymiai daugiau piktintis. 
Jei manote, kad žudydami žmones, sulaikysite ką nors nuo 
priekaištų darymo del jūsų klaidingo gyvenimo, klaidingai 
manote. Nes tokiu būdu atsikratyti manim ir neleistina ir ne- 


=—d5. — 


gražu. Kur kas gražiau ir lengviau neskriausti kitų, bet save 
sutvarkyti, kad ko geriausiu taptum. Tai tiek jums, mane 
pasmerkusiems, išpranašavęs, pasitraukiu. 


XXXI. O su tais, kurie balsavo prieš mano pasmerkimą, 
“mielai pasikalbėčiau apie tai, kas čia dabar įvyko, kol val- 
džios atstovai dar užimti ir kol dar neeinu ten, kur nuvykęs 
turėsiu mirti. Taigi, piliečiai, pabūkite su manim per šitą lai- 
ką; juk kol kas niekas nekliudo dar mums pasikalbėti. Noriu 
jums, kaipo savo prieteliams, paaiškinti, ką reiškia tai, kas čia | 
su manim šiandien atsitiko. Nes, teisėjai, — juk jus visai tei- 
singai galiu pavadinti teisėjais, — įvyko kaž kas nuostabu. 


Tas mano įprastas išvidinis balsas, dievybės balsas, visuo- | 
met prieš tai, ir labai dažnai, atsiliepdavo, įspėdamas mane | 
net mažmožiuose, jei rengiaus kuriuo nors būdu netinkamai | 
pasielgti. (0 dabar su manim atsitiko tai, ką jūs ir patys ma- 
tote ir ka ne vienas gali, žinoma, palaikyti, ir iš tikrųjų palai- 
ko, didžiausia nelaime. Tuo tarpu šitas dievo valios ženklas 
nesipriešino nei man rytą iš namų išeinant, nei keliantis čia - 
į teismą, nei per visą, mano kalbos laiką nė kartą, kai turėjau | 
ką nors sakyti. O kitose mano kalbose dažnai turėdavau del 
jo stabtelėti kalbos vidury. Šiandien gi niekur per visą šitą bylą | 
nė kiek nesipriešino nei del mano elgesio, nei del kalbos. Kokia gi 
tam, manau, priežastis? Pasakysiu jums: man rodosi, kad 
Šis nuotykis išėjo man į gera, ir visai neteisingai protauja tie 
iš mūsų, kurie mano, kad mirti yra bloga. Svarbų tam turiu 
liudijimą: negalimas daiktas, kad šitas mano įprastas išvidinis 
balsas nesipriešintų, jei turėčiau patirti ką nors negera. 


XXXII. Apsvarstykime dar ir tai, kokia didelė yra viltis, 
kad mirtis yra gėris. Mirtis yra vienas'iš dviejų: ar tai yra 
pilnas išnykimas, taip kad miręs žmogus visiškai nieko nejau- 
čia, arba, kaip sakoma, čia yra koks tai persimainymas ir sie- 
los persikėlimas iš šito pasaulio į kitą. Jei tai yra pilnas ju- 
timo galios išnykimas ir kas nors panašaus į miegą, kai kas 
miegodamas net jokio sapno nemato, tai šiuo atveju mirti būtų. 
nuostabus laimėjimas. Nes man rodosi, kad įei kam reikėtų, 
atsiminus, palyginti tokią naktį, kurią jis taip saldžiai pramie- 
gojo, kad net nieko nesapnavo, su kitomis savo gyvenimo 
naktimis bei dienomis ir, pagalvojus, pasakyti, kiek dienų ir 

nakčių pergyveno jis geriau ir maloniau, negu aną naktį, ma- 
nau, jog ne tik koks paprastas Žmogus, bet ir galingas kara- 
lius atrastų, kad tokių nakčių būta labai maža, palyginant su 
kitomis dienomis bei naktimis. Todel, jei mirtis yra kas į tai 
panašu, laikau ją grynu laimėjimu: juk tada visas laikas at- 
10d0 taip, kaip viena naktis. 


Tačiau, iei mirtis yra kaip in koks tai sielos persikėlimas 
iš čia į kitą vietą, ir jei teisingai yra sakoma, kad ten tat gy- 
vena visi numirę, kokia gi gali būti dar didesnė laimė už tą, 
teisėjai? Juk iei kas atvyks į Hadą, persiskyręs su šiais ta- 


riamaisiais teisėjais, ir ras tenai tikruosius teisėjus, apie kuriuos 
ir sakoma, kad jie ten teisia, būtent Miną'), Radamantą ŽĄ 
Ajaką 3), Triptolėmą *) ir kitus pusdievius, kurie, gyvendami 
šiame: pasauly, pasižymėjo savo teisingumu, — ar nemalonus 
tai bus persikėlimas? Arba vėl susitikti su Orfėiu?), Musėju, 


1) Minas-—Dijo ir Europos sūnus, mitinis Krito salos karalius, pasižy- 
mėjęs savo išmintimi. 

2 Radamantas-— Mino brolis. 

3) Ajakas-—Dijo ir Eginos sūnus, Eginos karalius, didvyrio Achilo 


senuolis. 


4) Triptolė mas-— Eleusino karalius, Kelėjo sūnus, išmokęs atėnie- 


čius žemdirbystės. 
5) Orfėjus ir Musėjus—mitiniai dainiai. Gyveno ir veikė dar 
prieš Homėrą. 

Hesiodu ') ir Homėru — kokia kaina sutiktų ne vienas iš jūsų? 4 
Aš tikrai esu pasiryžęs daug kartų mirti, jei viskas tai tiesa. | 
Juk ir aš turėčiau tenai puikius pasikalbėjimus, kai susieičiau | 
su Palamėdu 2), su Telamono sūnumi Ajantu 3) ir su bet ku- 
riuo, jei kas dar iš senobinių vyrų žuvo del neteisingo sprendi- 
mo: lyginčiau savo likimą su jųjų; tai būtų, manau, labai ma- 
lonu. Didžiausias tačiau malonumas būtų kvosti tenykščius, 
kaip čionykščius, ir tirti, kas iš jų iš tikrųjų yra išmintingas, 
o kas tik laiko save išmintingu, toks nebūdamas. O kiek vie- 
nas kitas iš jūsų, teisėjai, duotų už tai, kad galima būtų taip 
pasikalbėti su Agamemnonu, kurs atsivedė prie Trojos didžiu- | 
lę kariuomenę, ar su Odisėju, ar su Sisifu, arba 'su begalybė 
kitų — kas juos suskaitys! — vyrų ir moterų? Su įais ten 
kalbėtis, bendrauti, juos klausinėti — būtų neapsakoma laimė. 
Tenai bent, be abejonės, už tokius dalykus nebaudžia mirtimi. 
Ir kitais atvejais jie tenai yra laimingesni už čionykščius ir, 
be to, yra nemirtingi,, įei tai tiesa, ką žmonės kalba. 


XXXIII. Taigi ir jums, teisėjai, reikia be baimės ir ramiai | 
laukti mirties, nepamirštant tos vienintėlės tiesos, kad gerą 
žmogų neištiks jokia nelaimė nei: jam gyvenant nei mirus, ir 
kad dievai visada rūpinsis jo reikalais. Ir mano reikalas ne 
savaime šiandien pasibaigė, bet aišku man, kad geriau jau 
mirti ir atsikratyti šio gyvenimo našta. Todel tai ir mano iš- 
vidinis balsas niekur nenukreipė manęs, ir aš ne labai pykstu 
nei ant mane pasmerkusių teisėjų, nei ant savo kaltintojų: juk“ 
ne tai turėdami galvoj balsavo jie prieš mane ir kaltino, bet * 
tikėdamiesi pakenkti. Užtat reikia iuos papeikti. Vieno tik“ 
prašau jų: mano sūnus, kai išaugs, bauskite, piliečiai, kankin- 
dami juos taip, kaip aš jus kankinau, jei pamatysite, kad jiems 
pinigai ar kitkas daugiau rūpi, negu dorovė, ir įei laikys sa- 
ve kuo nors, nieku nebūdami; peikite juos taip pat, kaip aš. 


1) Hesiodas—-epinis poetas iš Askros (Beotijoje), gyv. apie 800 
pr. Kr. Pagarsėjo savo poemomis, ypač viena: „Darbai ir dienos“. 

*?) Palamėdas—Eubėjos karalius, Nauplio sūnus, graikų vadas, dalyva= 
vo Trojos kare. Neteisingai įtartas išdavimu, buvo graikų užmuštas akmenimis, 

3) Ajantas — Telamono sūnus, pasižymėjo savo narsumu per Troj 
karą. Įsižeidęs del neteisingo Achilo ginklų priskyrimo Odisėjui, o ne jam, 
išėjo iš proto ir nusižudė. 

jus, už tai, kad nesirūpina kuo reikia, ir mano, kad yra kuo 
nors, nieko nebūdami verti. Jei tai darysite, patirsiu teisinga 
iš jūsų, aš ir mano sūnūs. 


Bet štai jau laikas ir eiti, man — mirti, jums, — gyventi. 
Kas iš mūsų eina prie geresnio, tai paslaptis, kurią težino vie- 
nas Dievas. 


Sokrato bylos nagrinėjimas įvyko pačioje pradžioje vadi- 
namųyjų „Delijų“ švenčių, kurios kasmet pavasarį buvo skiria- 
mos laimingam Tezėio iš Kreto salos sugrįžimui paminėti. Per 
šitas šventes iškilmingai buvo siunčiama pasiuntinybė (theo- 
rija) į Delo salą aukoti dievui Apolonui. Per visą laiką, kol 
pasiuntinybė negrįžo, negalima buvo pasmerktuosius bausti 
mirties bausme. Sokrato pasmerkimo metais (399) sakytoji 
pasiuntinybė užtruko kelionėje 30 dienų. O kadangi teismo 
sprendimas buvo paskelbtas antrą dieną pasiuntinybei Delo 
salon išvykus, tai Sokratui teko visą mėnesį laukti kalėiime 
sprendimą įvykdant... Jam kalėjime sėdint, dažnai lankėsi 
draugai bei mokytiniai, kurių daug kas patardavo jam bėgti, 
bet veltui. 


Dialogo „Kritonas“ tikslas yra įrodyti, iog pilietis turi 
griežtai prisilaikyti savo valstybės įstatymų, neatsižvelgdamas 
į tai, kokių Žmonių jie yra taikomi: teisingų ar neteisingų. S0- 
Tistai, eidami Protagoro pėdomis, įstatymus laikė esant valdan- 
čiųjų sluoksnių išradimu, reikalingu vien tam, kad valstybė 
galėtų gyvuoti. Sofistų nuomone, įstatymų reikalingumas nė- 
sąs surištas su vidujine Žmogaus prigimtimi, o įstatymų prisi- 
laikymas turįs vien tikslo atsiekti materialinių gėrybių, apsi- 
saugoti nuo nelaimių, tam tikrose ribose patenkinti savo norus. 
Bendrą valstybės labą, pasiekiamą atskirų piliečių stropiu darb - 
štumu ir kilniu pasiaukojimu, sofistai laikė esant tuščia sva- 
jone. Tėvynė, jų manymu, yra tai lošikų „bendravimas, kur 
kiekvienas pilietis, norėdamas pagerinti savo materialinį būvį 
ir atsiekti išorinės laisvės, turi teisės dėti pastangų aplošti sa- 
vo artimą. Egoizmas ir, grynas išrokavimas buvo šio sofistų 
mokslo pagrinde. Artimo meilė, pasiaukojimas, pasitikėjimas 
žmonėmis, doras piliečių bendravimas, pagaliau visa tai, kas 
yra teigiamo žmogaus prigimtyje ir kas sudaro valstybę tvirtą 
savo viduje, — visa tai sotistų buvo atmetama, paniekinama. 
Nepaliko sofistai nelietę ir įstatymų: įstatymus pildyti, sakė 
jie, reikalinga esą tik tiek, kiek tai yra betarpiškai naudinga 
piliečiui. 

Silpnesnieji protai, lengvabūdžiai žmonės, kurie beveik 
visuomet sudaro valstybėje daugumą, apsvaigo nuo šių masi- 
nančių pamokslų, o sofistai, šių dienų bolševikų protėviai, ras- 
davo kokio tai nedoro pasitenkinimo, už pinigus varydami 
savo destruktyvų darbą. Graikijos „valstybei, jos politiniam 
gyvenimui, visuomenės dorovei ir 'šeimai grėsė didelis pavo- 
jus. Reikalinga buvo auka, kuri atidarytų akis aptemusiems 
protams ir apsvaigusioms širdims, kuri užgautų tobuliausias 
žmogaus širdies stygas ir atpirktų nuodėmes, padarytas nuo 
žalingo sofistų mokslo poveikio. Auka atsirado — tai buvo 
Sokratas. 

Istatymai, Sokrato supratimu, yra tai kiekvienam pilie- 
čiui įgimtas sąžinės ir proto postulatas, o valstybė — ben- 

druomenė žmonių, kurie sąmoningai, norų ir išvidinio įsitikini- 
mo vedami sudaro tam tikrą sąjungą aukštiesiems tikslams 
atsiekti, tokiems tikslams, kurių kiekvienas pilietis atskirai, 
egoistiškai elgdamasis, niekuomet atsiekti nepaiėgia. Tėvy- 
nė yra tai tiesa, įgyvendinama įvairiausių sąvokų harmonin- 
gu suderinimu. Čia bendras gėris neįmanomas be pavienių 
asmenų uolaus ir nesuinteresuoto pasidarbavimo, atskiro pi- 
Tiečio laimė neįmanoma be bendro gėrio. 

Šitas kilnias mintis skelbė Sokratas Atėnų jaunuomenei 
per visą savo gyvenimą, o dabar, teismui pasibaigus, atėjo lai- 
kas vaizdžiai įrodyti, kad įo mokslas nebuvo tuščios kalbos, 
bet subrendusio galvotojo giliai apsvarstytų minčių išdavinys.. 
Mirčiai artinantis, už trejeto dienų prieš ią, tas pačias kilnias. 
mintis įkvepia Sokratas savo draugui ir mokiniui Kritonui. 
Paskutines savo dienas gyvendamas kalėjime ir nieko jau 
nesitikėdamas susilaukti iš savo žiaurių teisėjų, Sokratas. 
tačiau lieka griežtai nusistatęs pildyti tėvynės įstatymus ir 
nekeičia pasiryžimo mirti, nors Kritonas gana įtikinamai įrodo, 
jog pametęs Atėnus jis atliktų beveik gerą darbą: neprileistų, 
kad būtų įvykdytas neteisingas teismo sprendimas.  Ramia 
širdimi ir sveiku protu atmeta išminčius Kritono pasiūlymus. 
be pykčio, pašiepdamas pagundą nugali ją, ir mirtimi apkarū- 
muoja visą savo mokslą. 

I. Sokratas. Ko tu šitokiu laiku atvykai, Kritonai? 
Ar dar neišaušo ? 

Kritonas. Jau. 

S. Koks maž daug dabar laikas? 

K. Ankstybas rytas. 

S. Stebiuosi, kaip kalėjimo sargas sutiko tave įsileisti. 
| K. Jis jau mane gerai pažįsta, Sokratai, nes dažnai 
čia lankausi; be to, jis ir gauna šio to iš manęs. 

S. Dabar atėjai, ar kiek anksčiau? 

K. Jau gan ilgai čia esu. 

S. Tai kodel tuojau nepažadinai manęs, bet tylėdamas 
sėdi. 

K. Dievuli mano, aš ir pats nenorėjau, Sokratai, budėti 
tokiame nuliūdime; bet ir tavim ilgai stebėjaus, matydamas, 
kaip saldžiai miegi. Tiesą pasakius, tyčia tavęs nežadinau, 
kad tu ramiai sau miegotum. ' Jau ir pirmiau laikiau tave dažnai 

laimingu visame tavo gyvenime del tavo būdo, o dabar ypač 
laikau tokiu—akivaizdoje šios nelaimės, kurią tu taip lengvai 
ir kantriai pakeli. 

S. Nepadoru būtų, Kritonai, tokiam seniui pykti, jei jau 
reikia mirti. i 

K. Tačiau kiti žmonės, Sokratai, tokio pat amžiaus * 
ir panašiose nelaimėse atsidūrę, labai nusimena, ir amžius ne- 
daro jų laisvais nuo pykčio nelaimės akivaizdoje. 


S. Tas tiesa. Bet kodel taip anksti atėjai? 


K. Su liūdna naujena ateinu,  Sokratai, liūdna ne tau 
kaip man rodosi, bet man ir,-visiems tavo pažįstamiems; ne- 
Ilinksma ir sunki žinia, kurią, manau, man visų sunkiausia bus 
pakelti. 


S. Kokia čia jau tokia naujiena? Be nebus grįžęs laivas | 
iš Delo salos, kuriam atėjus man reikės mirti? 


K. Nors dar neatėjo, bet, rodosi, šiandien ateis, kaip 
praneša vienas kitas atvykusių nuo Sūnijaus ir mačiusių laivą | 
tenai; iš tų Žinių aišku, kad laivas šiandien tikrai bus, ir tau, 
Sokratai, rytojaus dieną reikės skirtis su, šiuo pasauliu. 

II. S. Ką gi, Kritonai, tegu sau laivas grįžta laimin- | 
gai; jei taip dievams patinka, tebūnie taip; tačiau, man rodos, 
kad šiandien laivas dar neateis. 

K. Kodel taip manai? š 


S. Tuoj paaiškinsiu tau. Juk man, tur būti, reikės 
mirti rytojaus dieną, arba, geriau pasakius, tą dieną, kada - 
ateis laivas. 

K. Taip bent sako vyresnybė. 


S. Taigi aš manau, kad laivas neateis šiandien, bet rytoj. 
O sprendžiu taip iš vieno sapno, kurį šią naktį, ne taip jau se- 
nai, sapnavau; gerai, rodos, išėjo, kad manęs nepažadinai. 

K. Kas gi tai buvo per sapnas? 

S. Man prisisapnavo, lyg atėjusi kokia tai graži moteriškė, 
malonaus veido, baltais rūbais pasipuošusi; ji pavadinusi manė 
ir pasakiusi: „Sokratai, poryt tau teks keliauti į derlingą Fti- 
jos šalį“. 

K. Koks keistas sapnas, Sokratai! 
S. Man bent rodos, Kritonai, visai aiškus. 


III. K. Net per daug aiškus, kaip pasirodo. Bet keistas 
žmogau, nors dabar dar paklausyk manęs ir gelbėkis, nes, tau 
mirus, mane ne tik ištiks didelė nelaimė, bet dargi nustosiu 
tokio prietelio, kokio kito aš bent niekados niekur nerasiu; be 
to daugeliui Žmonių, kurie manęs ir tavęs gerai nepažįsta 
pasirodys, kad aš, galėdamas tave gelbėti, įei panorėčiau pa- 
naudoti savo turtą, visai nepasirūpinau to padaryti. O kas 
gali būti biauresnio už tą girdą, kad aš savo turtus daugiau 
branginu, kaip prietelių gyvastį? Juk „daugelis nepatikės, kad 
tu pats nenorėjai iš čia išeiti, nepaisant mūsų karščiausio noro. 


S. Bet, mielas Kritonai, ko čia mums taip jau rūpintis mi- 
nios nuomone? Juk išmintingieji žmonės, kurių nuomonė 
mums daugiausia turi rūpėti, manys, kad viskas atsitiko taip, 
kaip turėjo atsitikti. 


K. Bet, Sokratai, tu pats žinai, kad reikia rūpintis ir mi- 
nios nuomone. Patys šių dienų įvykiai aiškiai rodo, kad mi- 
nia gali padaryti tam, kas yra jos įtariamas, ne mažą kokį 
blogumą, bet beveik didžiausią skriaudą. 


S. Jei minia, darydama daugiausia blogo, galėtų „ir gero 
daugiausia padaryti, būtų teisinga; tuo tarpu ji negali padaryti 
nei vieno nei kito; ji negali pasielgti nei išmintingai nei kvai- 
lai; daro ii tik tai, kas atsitinka. 

IV. K. Sutinku. Tačiau, Sokratai, pasakyk man, nejaugi 
itu bijai, kad, tau iš čia išėjus, įdavėjai suteiks man ir kitiems 
tavo prieteliams daug nemalonumo už tai, kad mes tave iš čia 
išvadavome, ir būsime todel priversti nustoti ar viso savo 
turto, ar didokos jo dalies, ar kitaip kaip už tat nukentėti? 
Jei tu, galimas daiktas, šiek tiek to privengi, nesirūpink; juk 
teisinga būtu, tave išgelbėjus, tikėtis tokios bėdos, o jei rei- 
kėtų, tai dargi didesnės. Tik paklausyk manęs ir nepasielk 
kitaip, tik taip, kaip aš patariu. 

S. Ir tas man rūpi, Kritonai, ir dar daug kas. 

K. Taigi, nesibijok viso šito; juk ir pinigai ne tokie jau 
dideli, kuriuos kai kas gavęs sutinka tave išgelbėti ir išvesti 
iš kalėjimo. Pagaliau, ar tu nežinai, kaip pigūs tie įdavėjai: 

visai nedaug pinigų reikėtų iiems papirkti; o tau gelbėti visai 
pakaks, rodos, mano vieno turto. Tačiau, jei tu, nenorėdamas 
kiek manęs nuskriausti, manai, kad nepatogu aikvoti mano 
turtą, tai yra pasiryžę pavesti tau savo turtą mūsų draugai: 
vienas iš jų, tebietis Simijas, šiam reikalui atsinešė pakanka- 
mai pinigų.  Neatsisako patarnauti ir Kėbis ir daugelis kitų 
draugų. Todel, sakau, nesivaržydamas sutik gelbėtis ir ne- 
sirūpink įsivaizduotu nemalonumų, kurį, kaip sakei teisme, tu- 
rėtum išėjęs iš čia ir nežinodamas, ką su savim bedaryti; iuk 
ir daugely vietų kitur, kur tik benuvyktum, žmonės meilingai 
tave patiks. Jei panorėtum keliauti į Tesaliją, rastum tenai 
mano prietelių, kurie tave tinkamai įvertins ir apsaugos, ir tau 
nereikės nė vienu tesaliečių skųstis. 


V. Toliau, Sokratai, man rodos, kad, galėdamas išsigelbėti, 
visai neteisingai sugalvojai save žudyti: čia stengiesi pasielgti 
su savim! taip, kaip stengtųsi tavo neprieteliai ir kaip jau yra 
padirbėję, norėdami tave pražudyti. Be to, man bent rodosi, 
tu žudai ir savo vaikus, kuriuos, galėdamas išmaitinti ir išau- 
klėti, esi pasiryžęs apleisti, ir, kiek tai nuo tavęs pareina, 
jiems reikės pakelti visa, kas su jais atsitiks. O su jais, reikia 
tikėtis, atsitiks tai, kas paprastai atsitinka +su netekusiais tėvo 
našlaičiais. Juk arba visai nereikia gimdyti vaikų, arba, pa- 
gimdžius, būti tvirtai pasiryžusiam maitinti juos ir auklėti. 
Tu, man rodos, nori pasielgti visai vaikiškai; tuo tarpu reikėtų 
pasirinkti tai, ką pasirinktų doras, ir užgrūdintas vyras; ypač 
taip reikėtų pasielgti tau, kurs, kaip sakai, per visą savo gy- 
venimą rūpinaisi vien dora. Man didelė gėda ir del tavęs, ir 


del mūsų draugų; bijau, kad nepasirodytų, iog visa nelaimė | 


atsitiko del kokio tai mūsų bailumo: ir bylos teisman atida- 
vimas, tau stojus į teismą (o iuk galima buvo nestoti), ir kaip 


buvo vedama pati byla, ir, pagaliau, šita bylos pabaiga, kaip | 


koks tai viso šito dalyko pajuokimas. (Gali pasirodyti, kad 
mes apleidome tave del kokio tai mūsų nedorumo ir bailumo, 
mes, kurie tavęs neišgelbėjome, tau nenorint gelbėtis, nors tai 
ir buvo galimas daiktas, iei mes kiek būtume kam tikę. Taigi, 
Sokratai, žiūrėk, kad prie šitos „nelaimės neprisidėtų dar ir 
gėda mums ir tau. Pagalvok!... Tačiau ne laikas jau galvoti: 
reikia veikti. Lieka tik vienas patarimas: ateinančią naktį 


viskas turi pasibaigti. Jei kiek nutęsim, nebebus paskui ga- | 


AAA 


lima mūsų sumanymo įvykdyti. Taigi, Sokratai, būtinai pa- 
klausyk manęs ir jokiu būdu nedaryk kitaip. 


VI. S. Mielasai Kritonai, tavo noras patarnauti yra daug 
vertas, jei tiktai jis būtų kiek teisingas; 0 juo mažiau jisai tei- 
singas, juo sunkiau įvykdomas. Taigi, mums dabar reikia pa- 
nagrinėti, ar tavo patarimas galima vykdyti, ar ne. Del ma- 
nęs, aš ne tik dabar, bet ir visuomet prisilaikau vien tokio pro- 
tavimo, kurs, man begalvojant, pasirodo geriausias, o nuo pir- 
ma paskelbtų protavimų negaliu dabar atsisakyti, kadangi 
toks jau mano likimas: kurių protavimų prisilaikiau pirmiau, 
tuos pačius ir šioje nelaimėje pasilaikau ir gerbiu. Jei mes 
dabar nieko geresnio del šių protavimų neturime pasakyti, tai 
žinok, kad aš vargu su tavim sutiksiu, nors šita minia dar 
labiau mus baugintų, kaip kokius vaikus, mesdama į kalėjimą, 
grąsindama mirtimi ir turto atėmimu. Kuriuo gi būdu mes 
galėtume visa šita patogiausiai ištirti? Gal mes pradėtume 
nuo šito protavimo, kurį pasakei del viešosios nuomonės, ar 
gerai buvo tavo pasakyta, ar ne, kad vienur reikia rūpintis 
žmonių nuomone, o kitur nereikia? Ar pirmiau gerai buvo sa- 
kyta, kad man reikia mirti, o dabar vėl visai paaiškėjo kitaip, 
būtent, kad, tada nerimtai buvo kalbėta, bet taip sau, del pa- 
gražinimo, kad iš tikrųjų viskas buvo vien tik vaikų žaidimas 
ir burnos aušinimas? Aš bent norėčiau drauge su tavim, Kri- 
tonai, panagrinėti, ar: man, tokioj dabar padėty esant, šis da- 
Jykas kiek kitoniškiau atrodo, ar vis dar tebėra toks pat nu- 
sistatymas, ir ar mums nereikės daugiau rūpintis šiuo klausi- 
mu, o prisilaikyti vien ano pirmojo nusistatymo. Buvo, ma- 
nau, pasakyta žmonių, manančių, kad šį tą jie pasako, kaip ir 
aš dabar pasakiau, kad vienur žmonių nuomone reikia labai 
rūpintis, kitur vėl — visai nereikia. Esu tikras, kad tau, Kri- 
tonai, nesirodo, jog taip yra protingai sakoma. Tu gi, kiek 
žmogus gali spręsti, esi laisvas nuo pavojaus rytoj mirti, ir 
"todel neturėtum nusiminti del dabartinės nelaimės; pagalvok 
tiktai: ar tau nesirodo, kad gerai sakoma, jog ne visas Žmonių 
nuomones reikia gerbti, bet vienas reikia gerbti, o kitas — ne? 
Ką sakai, ar negerai pasakyta? 


K. Gerai. 
S. Ir ar nereikia rimtas nuomones gerbti, o blogas ne? 


K. Be abejo. 

S. Ojrimtos nuomonės be nebus išmintingųjų Žmonių, 0 
nerimtos, blogos — neišmintingųjų ? 

K. Kaip gi kitaip. 

VII. S. Taigi, kaip čia apie tą pat buvo sakoma. Ar vy- 
ras, lavindamas savo kūną, turi kreipti dėmesį į kiekvieno 
Žmogaus pagyrimą, peikimą ir bendrai nuomonę, ar tik privalo 
atsižvelgt į gydytojų ir gimnastikos mokytojų nuomonę ? 

K. Tiktai į tą vieną. 


S. Ir ar nereikia bijoti papeikimo ir stengtis užsitarnauti 
pagyrimą to vieno žinovo, o ne visos minios? 


K. Aišku. 


S. Todel šiuo atveju reikia stengtis taip veikti, kūną 1a- 
vinti, valgyti ir gerti, kaip reikalauja vienas prievaizda ir Ži- 
novas, o ne taip, kaip atrodo visiems kitiems ? 

K. Tiesa. 


S. Gerai. Nepaklausęs to vieno Žmogaus ir tinkamai ne- 
įvertinęs jo nuomonės ir pagyrimo, o pagerbęs nuomonę mi- 
nios ir žmonių, nieko nenusimanančių, ar negalėsi kartais pa- 
tirti ką pikta ? 


K. Kaip gi ne. 


S. O kas gi tas pikta? Kur jis veda ir kaip liečia tą ne- . 
klusnų Žmogų ?. 


K. Aišku, kad liečia jo kūną: toks žmogus kenkia savo. 
kūnui. . 

S. Teisingai pastebėjai.. Vadinasi, Kritonai, ir bendrai del 
visko kito, nesuminėjant atskirai, ir del viso, kas teisinga ir. 
neteisinga, kas biauru ir gražu, kas gera ir bloga, apie ką da- 
bar:mes kalbame, ar mums reikia sekti minios nuomonę ir bi- p 
joti jos, ar vieno kurio nusimanančio žmogaus, kurio reikia ią 
gėdintis ir bijoti daugiau, kaip visų kitų? Jei mes neatsižvelg- | 


sime į kokio Žmogaus nuomonę, mes pagadinsime ir pražt“ 
dysime tai, kas, žmogui teisingai elgiantis, dar patobulėja, 0 
neteisingai elgiantis — žūna? Ar tas viskas niekai? 

K. Ir aš taip manau, Sokratai. 

VIII. S. Na, jei mes, neklausydami išmanančių žmonių, 
pagadintume tai, kas sveikatoje tarpsta, o ligoje genda, ar 
mums vertėtų gyventi, jam pagedus? Ir apie ką aš dabar 
kalbu, yra žmogaus kūnas, ar ne? 


K. Žmogaus. 


S. Taigi, ar! verta mums gyventi su netikusiu ir pagedu- 
siu kūnu? 
K. Nieku būdu. 


S. Bet jei yra pagadinta toji mūsų dalis, kuriai kenkia visa, 
kas neteisinga, o kas teisinga, eina sveikaton,—ar verta mums 
tada gyventi? O gal mes manome, kad toji mūsų esybės dalis, 
kurią liečia teisingumas ir Ueteisingunas, yra blogesnė už 
mūsų kūną ? 

K. Nieku būdu. 

S. Bet vertesnė už kūną? 

K. Daug vertesnė. 


S. Todel, mano gerasis, visai nemanytina apie tai, ką apie 
mus pasakys žmonės, bet apie tai, ką pasakys vienas Žmogus, 
kurs nusimano ir del to, kas teisinga ir del to, kas neteisinga; 
ką pasakys, pagaliau, pati teisybė. Taigi, visą šitą dalyką ne- 
tikusiai aiškini, manydamas, kad mums rkikia rūpintis minios 
nuomone del to, kas yra teisinga, gražu, gera ir atvirkščiai. 
„Bet, pasakytų kas, šita minia gali atimti mums gyvybę“. 


K. Aišku, Sokratai, kad kas nors galėtų taip pasakyti. 


S. Tiesą sakai. Bet, keistuoli, toji mintis, kurią mes išna- 
grinėiome, bent rodosi visai panaši į aną pirmutiniąją;: 
atsižvelk dar ir į tai, ar mes liekame prie savo nusistatymo, 
kad ne gyvenimas, apskritai, reikia daugiausia vertinti, o ge- 
ras gyvenimas ? 

K. Be abeio, liekame. 

S. O kad geras gyvenimas yra tas pat, ką ir gražus bei 
teisingas, — ar tas nusistatymas mums lieka? 

K. Lieka. 

IX. S. Taigi iš to, su kuo mes sutikome, reikia panagri- 
nėti, ar teisinga bus mėginti man iš čia išeiti, atėniečiams drau- 
džiant, ar neteisinga; ir jei pasirodytų teisinga, pamėginsime 


išeiti, o jei ne, atsisakysime nuo šito sumanymo. Del tavo, 
Kritonai, suminėtų įrodymų apie turtų aikvojimą, gerą žmo- 
gaus šlovę ir vaikų auklėjimą turiu pasakyti, kad jie yra netiks- 
lūs ir tinka greičiau tiems „minios žmonėms, kurie lengva 
širdimi pasmerktų žmogų mirti ir prikeltų jį iš numirusiųjų, 
jei, žinoma, galėtų; bet mes, pasiryžusieji prisilaikyti tik to 
protingo nusistatymo, apie kurį dabar kalbėjome, pagalvokime, 
ar gerai pasielgsime, sumokėję pinigus ir padėkoję tiems, kų- 
rie mane iš čia išvestų, ar dorai pasielgtų ir patys išvedėjai ir iš» 
vedamieji, ar mes iš tikrųjų blogai pasielgtume visa tai da-- 
rydami. Ir jei toks mūsų pasielgimas pasirodytų neteisingas, 
tai verčiau reikėtų man ramiai čia pasilikti ir mirti, ar kitką 
geriau iškentėti, negu pasielgti neteisingai. i 


K. Man rodos, Sokratai, kad tu puikiai nusakei; bet pa- 
galvok apie tai, kas mums dabar reikia daryti. 


S. Pažiūrėsime, mano gerasis prieteliau, ir jei tu, man kal-: 
bant, turėsi ką tarti prieš, sakyk, o aš tavęs klausysiu; jei. 
nieko neturėsi tarti, liaukis kartojęs man vis tą pačią pasaką, 
kad man reikia išeiti iš čia prieš atėniečių įsakymą. Man taip 
pat labai svarbu įtikinti tave, kad reikia pasielgti taip, o ne 
kitaip, turint tavo sutikimą taip pasielgti. Žvilgterėk tik i 
mūsų įrodymų pradžią, ar klausimą, kad lengviau galėtum 
suprasti. 


K. Pamėginsiu. 


X. S. Sakome, kad jokiu būdu negalima iš geros valios ne- 
teisingai elgtis; o gal vienur galima, o kitur —ne? arba nie- 
kuomet nebus gera ir gražu neteisingai elgtis (kaip jau dažnai 
pas mus buvo susitarta ir anksčiau, be to, ir dabar buvo kal- 
bėta). O gal visi tie mūsų senieji susitarimai šiomis kė- 
liomis dienomis amžinai dingo, ir mes, Kritonai, tokie jau nebe- 
jauni Žmonės, nuo kurio tat laiko rimtai su kits kitu kalbėda- 
mi, nepastebėjome, kad niekuo nesiskiriame nuo vaikų? Be 
nebus greičiausiai taip (kaip tada ir buvo mūsų kalbėta), kad: 
neteisingai elgtis visuomet yra negražu ir bloga tam žmogui, 
kurs taip elgiasi, neatsižiūrint nei į tai, ką kalba žmonės, nei 
į tai, ar mums reikia pakelti dar didesnes nelaimes, kaip šitą, 
ar kiek mažesnes? Taip esame nusistatę, ar ne? 

K. Taip. 

S. Taigi, jokiu būdu „nereikia neteisingai elgtis ? 

K. Žinoma, nereikia. 

S. Todel ir atsilyginti neteisingumu už neteisingumą, kaip 
daugelis žmonių mano, nereikėtų, kadangi neteisingai elgtis 
visai nereikia? 

K. Rodosi, kad nereikėtų. 

S. Tai kaip gi, Kritonai? Ar reikia daryti bloga, ar ne- 
reikia? 

K. Niekuomet nereikia, Sokratai. 

S. Todel, atsilyginti neteisingumu už neteisingumą, kaip 
skelbia minia, bus teisinga ar neteisinga ? 

K. Nebus teisinga. 

S. O daryti bloga Žmonėms yra tas pat, kaip ir neteisin- 
gai elgtis su jais? 

K. Tiesą sakai. 

S. Todel nereikia nei keršyti, neteisingai elgiantis, nei blo- 
gu atsilyginti kitam žmogui, nepaisant to, ką mes patys patir- 
tumėm iš kitų. Žiūrėk, Kritonai, kad sutikdamas su ta mano 
mintimi nesutiktum prieš savo nusistatymą. Juk aš Žinau, kad 
maža kas yra ir bus šitokio nusistatymo. Taigi, visi šitie žmo- 
nės, kam tas atrodo teisinga ir kam neatrodo, neturi šiuo 
klausimu vienodo nusistatymo, bet, matydami savo skirtin- 
gas nuomones, jie yra verčiami nepakęsti kits kito. Todel 
tai ir tu geriau pagalvok, ar sutinki su manim, pripažindamas 
tai per teisinga; tada pradėtumėm nuo čia protauti apie tai, 
kad niekuomet nebus gera daryti neteisinga, keršyti ir nuken- 
tėjus nuo neteisingumo atsimokėti tokiu pat neteisin- 
gumu. O gal tu krataisi ir nesutinki su tokiu dėsniu? 
Mano bent buvo ir anksčiau toks nusistatymas, lie- 
ka jis toks pat ir dabar, o jei tau kaip nors kitaip pasirodė, 
pasakyk ir paaiškink man. Jei pasilieki prie pirmojo nusista- 
"tymo, klausyk toliau. 

K. Žinoma, pasilieku, ir man viskas taip atrodo, kaip ir 
+au; tačiau sakyk toliau. 

S. Taigi, kalbėsiu toliau, arba, geriau pasakius, toliau 
klausinėsiu: jei kas pripažintų ką nors esant per teisinga, ar 
reikėtų jam to prisilaikyti, o gal galima būtų ir neprisilaikyti ? 

K. Reikėtų prisilaikyti. 

XI. S. Dabar pažvelk į dalyką iš šios pusės: išeidami iš 
čia be piliečių sutikimo, ar mes skriaudžiame ką nors ir ypač 
tuos, kuriuos visai nereikėtų skriausti, ar neskriaudžiame? 
Ir ar prisilaikome to, del ko buvome susitarę teisinga esant, 
ar neprisilaikome ? 

K. Negaliu, Sokratai, atsakyti į šitą tavo klausimą, ne- 
suprantu io. | 

S. Pagalvok šitaip: įei, mums rengiantis iš čia ar bėgti, 
ar kaip kitaip tai pavadinus, atėję įstatymai ir valstybė stotų 
ir paklaustų: „Pasakyk mums, Sokratai, ką rengiesi daryti? 
Ar ne tiesa, kad šiuo tavo sugalvotu žygių manai panaikinti 
mus, įstatymus, ir visą valstybę, kiek tai pareina iš tavęs? 
Nejaugi tau rodos galimas daiktas, kad gyvuotų ir nežūtų tokia 
valstybė, kurioje įvykę teismo sprendimai neturi jokios galios, 
bet keno jie daromi bejėgiais ir panaikinami?". Ką mes pa- 
sakysim, Kritonai, į tokius ir kitokius panašius Žodžius? O 
juk daug galėtų kas, ypač oratorius, pasakyti šitam mindžio- 
jamam įstatymui apginti, įstatymui, kurs įsako, kad įvykę 
teismo sprendimai būtų galingi ir griežtai vykdomi; ar pasaky- 
sime jiems (įstatymams ir valstybei), kad valstybė neteisin- 
gai su mumis pasielgė ir netikusiai išsprendė bylą? Ar mes 
tai pasakysime, ar kitką? 

K. Prisiekiu Diju, Sokratai, kad pasakysime tai. 

XII. S. O. iei įstatymai pasakytų: „O  Sokratai, 
ar ir apie tai buvo tavo ir mūsų susitarta, ar tik apie tai, kad 
reikia vykdyti visus valstybės padarytus sprendimus?" Jei 
mes, jiems taip kalbant, nustebtume, jie (įstatymai), gal būt, 
pasakytų: ,„Sokratai, nesistebėk! del to, kas yra pasakyta, bet 
atsakyk taip, kaip ir tu pats paprastai naudojiesi klausimais 
ir atsakymais. Todel atsakyk, kuo nusidėjome mes (įstatymai) 
lir valstybė, kad nori mus pražudyti? Pirmiausia, ar ne mes 
pagimdėm tave, ir ar ne mūsų dėka tavo tėvas vedė motiną 
tavo ir pagimdė tave? Pasakyk dabar, ar turi ką nors pri- 
kišti, kad nėra geri tie iš mūsų, kurie liečia vedimą?" — Ne- 
galiu rūgoti, pasakyčiau. „Bet gal rūgoji ant įstatymų, kurie 
liečia gimusio kūdikio auklėjimą, kokiame ir tu pats buvai iš- 
auklėtas? Ar negerai įsakė tam tikri iš mūsų įstatymai. kurie 
liepė tavo tėvui mokyti tave muzikos ir gimnastikos?" 
— Gerai, atsakyčiau. ,Tegul. Gimęs, išauklėtas ir išmokytas 
ar galėtumei pasakyti, kad tu nebuvai mūsų ainis ir vergas, 
"tu pats ir tavo protėviai? Ir įei tas yra taip, nejaugi tu manai, 
kad tavo teisės yra lygios su mūsų teisėmis, ir iei mes pasiry- 
žome padaryti ką nors su tavimi, manai, kad turi teisės tokiu 
pat būdu atsilyginti ir mums? Nebūtų taip pat teisinga, san- 
tykiuose su tavo tėvu arba su tavo ponu, jei tokį kartais turė- 
tum, kad atsilygintum įiems tuo pačiu, ką ir pats buvai iš ju 
nukentėjęs, būtent, įei jie tave apkalbinėtų, ir tu apkalbinėtum, 
jei jie tave muštų, ir tu muštum, ir daug kitko tokio darv- 
tum. Tuo tarpu santykiuose su tėvyne ir mumis, įstatymais, 
tau tat galima; taip kad, jei mes pasiryžtumėm tave nužudyti, 
laikydami tai teisinga, tai ir tu, kiek tai būtų tavo galioje, 
ryžtumeis išžudyti mus, įstatymus, ir tėvynę; taip elgda- 
masis, pasakysi, kad tu, tikras doros gynėjas, darai teisingai, 
rimtai rūpindamasis dora. Ar išmintis tavo tokia, kad net 
pamiršai, iog tėvynė yra garbingesnė, tyresnė ir šventesnė, 
kaip motina, tėvas ir visi kiti protėviai, iog ii yra didesnė šlo- 
vėje ir pas dievus ir pas žmones, kurie tik turi protą; jog ir 
supykusią ją reikia gerbti, nusileisti jai ir glaubstyti ią daugiau, 
negu tėvą, ir ar įrodyti jos klaidą, ar daryti tai, ką tik ii įsakys: 
nemurmant kentėti, įei ii įsako kentėti, ar mušamam būti, ar 
rišamam,ar į karą eiti, kur galima tikėtis žaizdų ir mirties, — 
visa tai reikia daryti, viskas tas yra teisinga, ir negalima nė 

pasitraukti, nė pabėgti, nė palikti rikiuotės, bet ir kovoje, ir 
teisme, ir visur reikia daryti tai, ką įsako valstybė ir tėvynė, arbą * 
įtikinti ją, kaip to reikalauja teisingumas; neleistina panaudoti 
Jėgą nei prieš motiną nei prieš tėvą, o juo labiau prieš tėvynę", 
Ką mes, Kritonai, pasakysime į tai? Ar įstatymas teisybę“ 
sako, ar ne? : 


K. Man bent rodosi, kad jis sako teisybę. 


XIII. S. „Taigi žiūrėk, Sokratai", gal būt pasa- 
kys įstatymai, „jei tai, ką mes sakome, yra teisybė, saugokis, 1 
kad nesumanytum padaryti mums neteisingumą, kokį dabar 
manai daryti. Juk mes, pagimdę tave, išauklėję, išmokę, ap-- 
dovanoję viskuo, kas yra gražu, kiek tai buvo mūsų galioje, . 
tave ir visus kitus piliečius, — mes vis delto skelbiame asmens * 
laisvę, ir tam iš atėniečių, kuriam subrendus ir apsipažinus su | 
valstybės politiniu gyvenimu ir su mumis, įstatymais, mes“ 
nepatiktume, — tam leidžiame pasiimti savo turtą, išeiti iš tė-- 
vynės ir eiti, kur tik jam patinka. Ir jei kas nors iš jūsų, kam. 
mes ir valstybė nepatiktumėm, panorėtų vykti į nausėdiją, jei 
jis išvykęs į kokią kitą vietą panorėtų ten apsigyventi, nie- 
“kas iš mūsų, įstatymų, nedarytų jam kliūčių ir nedraustų eiti 
su savo turtu ten, kur tik jis panorėtų. Bet apie tą iš jūsų, 
kurs, matydamas, kuriuo būdu mes teisiame ir apskritai tvar- 
kome: valstybę, pasiliktų Atėnuose, apie tą mes sakome, kad: 
tis jau savo pasielgimu (kad pasiliko), kaip ir davė mums pa- 
sižadėjimą vykdyti visa, ką mes jam įsakysime; ir jei toks“ 
žmogus neklauso mūsų, jis trigubai (mes tai tvirtiname!) netei- 
'singai elgiasi, nes jis neklauso mūsų, 1) kaipo savo gimdytojų, 
2) kaipo savo auklėtojų ir 3) sutikęs mūsų klausyti, neklauso it 
neįspėia mus, įei mes ką nors bloga darome, tuo tarpu kai mes 
laisvai leidžiame (o ne žiauriai liepiame) kiekvienam piliečiui 
daryti tai, ką įsakome; be to dar, nors mes leidžiame daryti 
viena iš dviejų — ar mus įspėti, ar daryti, ką liepiame — jis 
tačiau nedaro nei vieno nei kito. 


XIV. Taigi sakome, kad ir tu, Sokratai, būsi kaltinamas 
tais pačiais kaltinimais, įei pasielgsi taip, kaip dabar manai, 
nusidėsi ne mažiau, kaip kiti atėniečiai, bet dar daugiau“.' O 
jei paklausčiau, kodel tat aš daugiau nusidėčiau, jie, galimas 
daiktas, visai teisingai prikištų man, kad aš iš visų atėniečių 


07 1 


daugiausia esu surištas minėta sutartimi, Įstatymai tada pa- 
sakytų: „Sokratai, turime svarbių įrodymų, kad ir mes ir val- 
stybė buvome tau malonūs. Juk tu nebūtum gyvenęs šia- 
me mieste su didesniu malonumu, negu visi kiti atėniečiai, jei 
tis tau ypač nebūtų patikęs: iš tikrųjų, tu niekuomet neišei- 
davai iš jo, įei neskaityti vienos tavo kelionės į Istmą, ir nie- 
kur kitur nepasitraukdavai, išskyrus vieną kartą, kada tarna- 
vai kariuomenėje; jokios kitos kelionės niekuomet neatlikai, 
kaip tat darė kiti piliečiai; tu nepanorėjai aplankyti svetimas 
valstybes ir susipažinti su jų įstatymais, bet visai buvai pa- 
tenkintas mumis ir mūsų valstybe. Taigi, mus ypač pamylė- 
“ęs, sutikai būti mūsų valdomas; tu ir vaikus čia pagimdei ir 
kitais atvejais taip elgeisi, kad atrodė, jog šita valstybė tau 
patinka. Juk dar šitai bylai einant, jei būtum panorėjęs, bū- 
tum galėjęs išgauti ištrėmimo priteisimą ir tada būtum galė- 
jęs, valstybei sutinkant, įvykdyti tai, ką dabar esi pasiryžęs 
padaryti, jai nesutinkant. Tada tu dar su pasididžiavimu gy- 
reis, kad be jokio pykčio sutiktum mirti, jei reikėtų, ir, kaip 
pats sakei, atidavei pirmenybę mirčiai prieš ištrėmimą; o da- 
bar tau negėda šių žodžių, tu nekreipi dėmesio į mus, nesigėdi 
"įstatymų, esi pasiryžęs mus pražudyti ir elgiesi taip, kaip elg- 
tųsi prasčiausias vergas: sumanei bėgti nuo pildymo sutarties 
ir sąlygų, kuriomis sutikai būti valdomas. Todel, pirmų pir- 
miausia atsakyk mums, ar mes ne tiesą sakome, tvirtindami, 
kad tu sutikai būti mūsų valdomas visoje tikrumoje, o ne tik 
žodžiais'". Ką mes, Kritonai, atsakysime į tai? Sutiksime, ar 
kitokį duosime atsakymą ? | 
K. Reikia sutikti, Sokratai. 


S. „Taigi", toliau sakytų įstatymai, „kaip. kitaip 
pavadinti tavo pasiryžimą bėgti, jei ne noru sulaužyti tavo 
ir mūsų išdirbtas sąlygas ir sutartį, kurių sudaryme dalyvavai 
niekeno neverčiamas, mūsų neprigautas, ne trumpu laiku spi- 
riamas sutikti, bet per septyniasdešimt metų, kada turėjai 
visą galimybę pasitraukti iš valstybės, jei mes tau ne- 
būtume patikę ar būtų pasirodę, kad mūsų statomos sąlygos 
yra neteisingos. Tuo tarpu tu nepasirinkai nei Spartos nei 
Kreto salos valstybės, apie kurias nekartą sakei, kad įos nau- 
dojasi gerais įstatymais; neišvykai nei į kitą kokią Elados ar 
svetimų tautų valstybę, pamesdamas mūsų kraštą rečiau, kaip 

šlubi, akli ir kiti gamtos nuskriausti žmonės. Todel aišku, kad | 
tau daugiau, kaip kitiems atėniečiams, patiko šita valstybė ir 
mes, jos įstatymai: iš tikrųjų, kam gi patiktų valstybė be įsta- | 
tymų? O tu dabar nenori pasilikti ištikimu tiems savo nusi- “ 
statymams? Jei, Sokratai, paklausytum mūsų, nebūtum pa- 
juoktas, pabėgęs iš miesto. 


XV. Taigi, pagalvok dabar: peržengęs ir nusidėjęs vie- 
nai iš priimtų sąlygų, ką gero nuveiksi savo ir savo prietelių 
naudai? Juk beveik aišku, kad tavo draugams gresia pavo- | 
jus bėgti iš tėvynės, nustoti piliečio teisių ir išleisti savo turtą; | 
0 tu pats, Sokratai, galima manyti, pirmiausia nuvyksi į kokią | 
nors kaimynę valstybę, į Tebus ar į Megarą — jiedvi turi ge- | 
rus įstatymus, — bet nuvykęs tenai, pasirodysi priešingas jų 
valstybės tvarkai, nes kas rūpinasi savo valstybe, žiūrės į 
tave su nepasitikėjimu, laikydamas tave įstatymų laužytoju; 
tuo tarpu tu pats sustiprinsi gerą nuomonę apie mūsų teisėjus, 
nes pasirodys, kad jie teisingai tave pasmerkė. O kas yra 
įstatymų laužytojas, tas, be abejo, lengvai gali išvesti iš tiesos 
kelio 'jaunuolius ir lengvabūdžius žmones. Todel ar tik ne- 
reikės tau vengti valstybių su gerai sutvarkytais įstatymais ir | 
ar nereikės vengti draugavimo su padoriais žmonėmis? Taip 
elgiantis, ar apskritai verta bus tau gyventi? Gal tu sueisi į | 
pažintį su padoriais žmonėmis ir turėsi tiek begėdiškumo, kad | 
net kalbėsi su jais, bet apie ką kitą, Sokratai, kalbėsi, kaip 
me apie tą pat, apie ką ir čia kalbėdavai, būtent, kad dorovė, 
teisingumas, teisėtumas ir įstatymai esą svarbiausieji žmonėms | 
dalykai ? Ar tik nemanai kartais, kad Sokrato pasielgimas pa- 
sirodys itin peiktinas? Reikia, be abejo, taip manyti. Įsi- 
vaizduokime dabar, kad tu pasitraukei iš tų valstybių ir atvy- 
kai į Tesaliją, pas Kritono prietelius. Tenai tai jau iš tikrųjų 
viešpatauja didžiausia, niekeno nevaržoma, sauvalė; tenai, ga- 4 
limas daiktas, žmonės su mielu noru klausysis tave pasakojant, 
kaip juokingai pasprukai iš kalėjimo, apsivilkęs svetimais rū- į 
bais, ar užsimetęs ant pečių kailį, ar kitaip kaip persirėdęs ir 
pakeitęs savo išvaizdą, kaip paprastai daro pabėgėliai: Ar, gi 
jau niekas nepasakys, kad tu, senas būdamas ir, kaip matyti, 
maža teturėdamas laiko gyventi, sumindžiojai aukščiausius 
įstatymus ir taip gobšiai išdrįsai norėti kiek dar ilgiau pagy- 
venti? Gal būti niekas taip ir nesakys, jei, žinoma, ko nors 

neužgausi; esant priešingai, daug ko, Sokratai, išgirsi ir net 
Kokių dalykų, kurių visai nenusipelnei. Gyvensi meilikauda- 
mas ir vergaudamas visiems žmonėms. Į Tesaliją nuvyksi 
kaip į kokią puotą: visą laiką tu ten puotausi. Į ką pavirs 
anie mūsų Žodžiai apie teisingumą ir kitas doroves? Bet tu, 
galimas daiktas,nori gyventi vaikams, kad juos išauklėtum ir 
išmokytum? Ką gi? Nusivedęs į Tesaliją, tenai juos išauk- 
lėsi ir išmokysi, pavertęs juos svetimtaučiais, kad ir šiuo at- 
veju jie turėtų iš tavęs naudos? Arba, įei jų nepasiimsi su sa- 
vim, tau čia negyvenant, bet prie tavo gyvos galvos, čia auk- 
lėjami jie bus geriau išauklėti ir išmokyti? Juk tavo -drau- 
gai jais pasirūpins. Nejaugi tau išvykus į Tesaliją draugai rū- 
pinsis tavo vaikais, o išvykus į Hadą nesirūpins? Reikia ma- 
nyti, kad pasirūpins, jei tik yra kiek teisinga, kad jie tavo 
prieteliai. Į 


XVI. Ne, Sokratai; klausyk geriau mūsų, tavo auklėtojų, 
ir nestatyk aukščiau už teisingumą nei vaikų, nei gyvasties sa- 
vo, nei kitką tokio, kad nuėjęs į aną pasaulį, remdamasis 
visu šituo, galėtumei pasiteisinti tenykščių viršininkų akyse. 


Juk kaip šiame pasauly toks tavo pasielgimas tau ir visiems 
tavo draugams atrodys geras, teisingas ir šventas, lygiai taip 
pat jis atrodys geras, nuvykus tau ir į aną pasaulį. Taigi, nu- 

žengęs dabar tenai, atvyksi ne mūsų, įstatymų, skriaudžiamas, 
bet žmonių skriaudžiamas. Tuo tarpu, įei pabėgtum iš kalėji- 
mo, niekšiškai atsilygindamas neteisingumu už neteisingumą, 
sulaužęs mūsų su tavim padarytas sutartis ir nuskriaudęs tuos, 
kuriuos mažiausia reikėtų skriausti, būtent, save, savo arti- 
muosius, savo tėvynę ir mus, — mes, įstatymai, supyktumėm 
ant tavęs, tau dar gyvenant, o ir aname pasauly mūsų broliai | 
— įstatymai nepriimtų tavęs palankiai, sužinoję, kad buvai | 
pasiryžęs, sulig savo jėgomis, pražudyti mus. Žiūrėk, kad | 
Kritonas neįtikintų tave daugiau, kaip mes, pasielgti taip, kaip 
jis pataria". 

XVII. Štai ką (įsidėmėk gerai, mielas prieteliau Kritonai) | 
tartum girdėte girdžiu, panašiai kaip įniršę koribantai tartum 
girdi birbynių balsą: skamba mano ausyse šitokių žodžių ai- 
das, neduodamas man bet ką kita girdėti. Taigi žinok: jei ką | 
nors sakysi prieš tai, veltui sakysi, — tokia bent mano yra 
dabar nuomonė. Tačiau, jei manai kiek laimėti, kalbėk. 

K. Nieko daugiau, Sokratai, neturiu pasakyti. 

S. Taigi, Kritonai, palikimę tai ir pasielkime manaip, nes 
pats Dievas rodo mums šitą kelią. 

Eilutė. 


Atitaisymai. 


Išspausdinta: 
berybėmis 
smeižtų 
pamegdžiodami 
koks tai 
lygai 
be ne 


pirmygtinai 
ironų 


Turi būti: 
beribėmis 
šmeižtų 
pamėgdžiodami 
toks 
lygiai 
bene 
primygtinai 
tironų 

